"Există o singură şcoală a literaturii - cea a talentului." 
Vladimir Nabokov 

Simbol sfânt ce amintește de viteji cu sânge rece, 
Legământul cu deviza că „pe-aicea nu se trece”. 
Un omagiu de cinstire bravilor noștri ostași, 
Ce-au căzut pentru-ntregire la poale de Mateiaș. 


SE Foto şi versuri: Alexandru Oprea 

Preşedinte al L.S.R.filiala Argeș 


AVATAR 


Nici nu a trecut bine „pandemia” și iată 
că am fost, imediat, „blagosloviţi” cu o nouă 
temă apocaliptică, temă care, pe lângă calitatea 
de a fi o acțiune cât se poate de reală, ca şi cea 
de a-ţi ridica părul de pe cap (unora), mai are şi 
proprietatea de a te transforma într-un anxios 
autentic, dar mai ales irecuperabil. Se poate 
spune că inamicul necunoscut şi invizibil a făcut 
loc, aproape instantaneu, inamicului cunoscut şi 
vizibil. Un singur termen a rămas 
neschimbat în ecuaţia respectivă: 
sentimentul de teamă, panică, 
sentiment indus în ambele situaţii, 
cazuri şi care se va continua (cred eu) 
şi după terminarea actului al doilea al 
tragicomediei la care suntem obligaţi 
să fim nu numai spectatori, ci, din 
păcate, şi actori. După cum se vede 
deja, am început să ne confruntăm cu 
un regres economic major, iar cei care depind de 
supermarket vor suferi de foame. 

Obișnuiam ca la întrebarea pusă de soția 
mea, despre revenirea la „normalitate”, să dau 
următorul răspuns: „Draga mea, trebuie să 
înţelegi faptul că ingineria genetică face parte 
din domeniile ştiinţifice foarte lucrative, deci 
foarte căutate şi, datorită progreselor rapide 
(investițiile private), vor apărea, ca pe bandă 
rulantă, noi inamici biologici microscopici.”. 
Acum am înțeles că răspunsul meu era 
incomplet. În același timp am mai înţeles un 
concept, termen, pe care îl foloseam fără să ştiu 
mare lucru despre el: război hibrid. De fapt, 
bătălia este susținută pe toate planurile: teatrul 
de operaţiuni (sol, aer, apă), economic, mediatic, 
sanitar, politic, diplomatic, religios, chiar sportiv 
şi cultural (!!). Exemple? Sportivii ruşi nu au 
fost admişi, de către Comitetul Olimpic, să 
evolueze în cadrul Jocurilor Olimpice de iarnă 
desfășurate în China. În condiţiile actuale, mare 
parte din fondurile alocate pentru cultură este 
clar că sunt redistribuite pentru înarmare şi, să 
fim serioşi, câți dintre demnitari mai fac, astăzi, 

lobby pentru educaţie și cultură, atâta timp cât 
investițiile pentru înarmare aduc profituri ilegale 
uriaşe. Ce vremuri trăim! 

Fenomenul de dispariţie, instantă, a bolii 
covid 19, face parte din bogata recuzită, plină de 
hocus-pocusuri, deținută de păpuşarii aflați în 
spatele cortinei. Vă spun sincer că nu ştiu cui 
trebuie să i se acorde premiul Nobel pentru 
medicină, tovarăşului Putin sau... altcuiva. [i 
felicit sincer şi din tot sufletul pe cei care s-au 
injectat, dar trebuie să le atrag atenţia şi asupra 
faptului că această acțiune consimţită de către 
domniile lor nu a avut rostul de a eradica 
pandemia. Sigur, se vor supăra pe mine şi îmi 
vor striga (în gura mare) că tocmai acordul lor a 
stat la baza dispariţiei bolii. Dragii mei prieteni 
injectaţi! Mă văd nevoit, obligat chiar, să vă 
aduc la cunoștință două aspecte absolut reale, 

—— aspecte care dacă nu vă vor convinge 
despre inutilitatea gestului 
dumneavoastră în ceea ce priveşte 
influenţa „vaccinului” asupra virusului, 
mă va convinge pe mine despre modul 
dumneavoastră de a gândi. Primul 
aspect: o mutație genetică apărută pe 
cale naturală nu se răspândește atât de 
rapid în mulțimea-numărul imens de 
indivizi (virusuri) care fac parte din 
specia respectivă, astfel încât să permită apariția 
unor noi proprietăți ale virusurilor respective, 
proprietăți care să determine, aproape 
instantaneu, dispariția siptomatologiei 
consecutive vechilor proprietăți (cele care 
provocau boala covid 19). Al doilea aspect: dacă 
ar fi să aveţi dreptate în ceea ce privește 
contribuţia acceptului dumneavoastră 
„vaccinare”) la eradicarea „pandemiei”, ce ne 
facem cu acele multe state din lumea arabă, cu 
multe state din orientul îndepărtat, cu africanii, 
adică exact zonele mai sărace care nu au avut 
fondurile necesare pentru a cumpăra „produsele 
biologice” clamate că ar „apăra” sănătatea şi 
viața cetățenilor? Conform previziunilor şi 
propagandei apocaliptice pro-pandemice și pro- 
vacciniste (nu agreez ultimul termen) acceptate 
şi de către dumneavoastră, la ora actuală acele 
regiuni ar trebui să fie aproape sau chiar 
depopulate. Ia încercaţi să călătoriți prin zonele 
respective. Veţi avea surpriza să constatați că 
oamenii sunt  bine-merci, tocmai datorită 
imunităţii naturale şi/sau a rezistenței naturale la 
boală. Sincer, nu ştiu (ba ştiu dar vă las pe 

dumneavoastră să alegeţi, obiectiv, dacă este 
posibil) care situaţie credeţi că este mai benefică 
pentru sănătate şi mai lucrativă din punct de 
vedere economic: să nu te îndatorezi cumpărând 
produse netestate, pentru care nimeni nu își 
asumă nicio responsabilitate, ştiind că, la nivel 
mondial, boala face (statistica afirmă acest fapt) 
victime cam câte fac virozele respiratorii clasice 
sau să rămâi, după „vaccinare”, cu zeci de 
milioane de doze care, pe lângă că nu le mai poți 
folosi datorită  depăşirii termenului de 
valabilitate, mai trebuie să plătești, în afară de 
preţul lor, şi sumele aferente distrugerii 
acestora? Deh! Au uitat că noi, românii suntem 
conservatori, credincioși şi inteligenți. 

Aşa cum ne-a fost prezentată cu ajutorul 
mijloacelor mass-media,  conflagrația nou 
apărută pe harta lumii este burduşită de măceluri 
umane, diplomatice, mediatice, fiecare dintre 
beligeranţi susținând că celălalt este de vină şi, 
deci, trebuie pedepsit exemplar. A apărut un nou 
termen-concept care face parte din arta 
decepției: „acţiuni desfăşurate sub steag fals”. 
Adică, un fel de „ba tu ești de vină; ba tu!”, între 
adulții care se dovedesc a nu fi devenit și nici 
măcar nu au tendința de a deveni maturi sau 
între cei care au interese în desfăşurarea 
perpetuă a acestui joc murdar. Trebuie să 
înțelegem că printre adevărurile dezvăluite, se 
minte şi/sau se spun adevăruri trunchiate şi de o 
parte şi de cealaltă. Scopul, principal este, încă, 
nedeclarat (chiar dacă este cunoscut), dar, sigur 
unul dintre scopurile adiacente este acela de a 
despărți şi a împărăți (nu împărţi). Televiziunea 
se luptă cu internetul; rușii (plus prietenii) se bat 
cu ucraineenii (plus prietenii), diplomaţții 
vorbesc (cam de pomană), bisericile iau 
atitudine și se roagă (sper să nu fie de pomană); 
armele şi echipamentele militare din est se 
înfruntă cu cele din vest; se fac, desfac și/sau 
refac alianțe de conjunctură, de toate tipurile... 
Un haos foarte bine organizat. Cine are de 
câştigat din toată această nebunie? Asta nu pot 
sau nu doresc să vă spun. Vă spun, doar, cine are 
de pierdut. Ca totdeauna, noi, oamenii de rând, 
„talpa ţării”, „opinca”, cei care duc greul, cei 
care pot îndura pierderi de vieți omeneşti (copii, 
frați, nepoți, părinţi, prieteni), cei ce pot îndura 
pierderi economice care pot fi totale (case, 
terenuri, maşini, conturi, mâncare, apă etc), cei 
care pot îndura pierderea sănătății sau a vieții 
fără a-şi pierde speranţa în credinţă și în puterea- 


ajutorul divinului. Sunt sigur că, datorită 
acțiunilor conducătorilor statului ucrainean şi, 
chiar, datorită acţiunilor personale, ucraineenii 
refugiați în şi prin România nu au crezut că vor 
fi primiți aşa cum au fost (vezi Ungaria), la 
trecerea graniţei românești. Aţi văzut reacțiile 
lor pline de surpriză și recunoştinţă. Aţi văzut 
cum mulţumeau, cu ochii în lacrimi, românilor, 
pentru faptul că i-au primit şi pentru modul în 
care au fost primiţi şi ajutaţi. Adevărul este că 
marea lor majoritate nu poartă vina acțiunilor 
antiromâneşti de care s-au făcut responsabili 
conducătorii şi strămoşii lor (naziștii). Tocmai 
acesta a fost motivul datorită căruia oamenii cu 
suflet mare şi bun s-au mobilizat pentru primirea 
refugiaților, chiar înaintea organizării făcute de 
autorităţile române, cu toate că gurile rele (teoria 
conspirației) susțin că fenomenul migraţional 
ucrainean ar avea cu totul alte scopuri decât 
acela de a scăpa cu viață din iadul adus pe 
pământ de către război. 

Printre toate aceste anomalii, 
transformări — instabilitate — eu am avut, totuși, 
timpul şi norocul de a vedea şi partea plină a 
paharului. Am constatat, cu bucurie şi mândrie 
(fără falsă modestie) că noi, românii, am rămas 
același popor tolerant, iertător chiar, empatic, 
credincios şi ospitalier. Dar ei (ucraineenii)? 


Wa 

Gheorghe Mohor 


Actualitatea criticii maioresciene 

Socotind literatura ca artă a cuvântului prin 
intermediul căreia scriitorii dau expresie artistică 
imaginației, întâmplărilor, sentimentelor, 
fenomenelor sociale etc., putem admite că şi 
critica literară este tot artă, amintindu-ne despre 
conceptul “artei pentru artă” lansat de către 
mentorul Junimii literare, Titu Maiorescu, prin 
revista “Convorbiri literare”, în antiteză cu al 


“artei cu tendință” al lui Constantin 

Dobrogeanu- 

Gherea,fondatorul,, Contemporanului”. Pe 
seama celor două principii se declanşase o 
aprigă dispută între cei doi critici, dar şi între 
discipolii lor. O dispută lipsită de agresivitate 
verbală, ci dominată de argumente caracteristice 
respectului reciproc. Argumentul lui Caragiale, 
desăvârşit estet al cuvântului scris, s-a dovedit 
mai real: „Nu mă interesează în artă decât 
talentul, tendinţele sunt amănunte”. 
Epigramistul Cincinat Pavelescu a versificat 
celebra lor dispută: „Ze miri cum este cu 
putință /Să-i vezi pe critici cum se ceartă/Când 
pentru arta cu tendinţă,/ Când pentru arta 
pentru artă./Şi-n vrajba lor înflăcărată/Să nu-i 
auzi niciun  moment/Vorbind de  arta- 
adevărată,/Adică arta... cu talent!” 

Cititorii care au străbătut perioada 
proletcultismului şi a “realismului socialist” sunt 
martorii oglindirii (cu tendință) a realităților 
nedreptei orânduiri, mai cu seamă în perioada 
colectivizării agriculturii după metoda sovietică. 
Oglinda s-a spart, iar cioburile nedoritei 
perioade istorice a poporului român s-au risipit. 
O asemenea artă s-a dovedit vremelnică, iar 
peste scriitorii care au promovat o asemenea 
artă s-a aşternut voalul uitării. 
Reconsiderarea teoriilor maioresciene, 
influienţate de doctrina filosofiei germane, 
reprezentată de către Herbert, Hegel, Kant, 
Schopenhauer, rămân meritorii şi actuale în 
epoca actuală, cum actuale şi nepieritoare sunt 
operele scriitorilor comentaţi de olimpianul 
Maiorescu: Vasile Alecsandri, Mihail 
Eminescu, I.L. Cargiale, lon Creangă, loan 
Slavici, George Coşbuc, Octavian Goga. 

În articolul “O cercetare critică asupra 
poeziei române de la 1867”, Maiorescu scotea 
în evidenţă diferenţierea dintre poezie şi proză: 
“Prima condițiune pentru ca să existe o poezie 
în genere, fie epică, fie lirică, este să deştepte, 
prin cuvintele ei şi prin imagini sensibile, 
fantezia auditoriului și tocmai prin aceasta 
poezia se deosebește de proză, ca un gen aparte. 
Prin urmare, un șir de cuvinte care nu cuprind 
alta decât noțiuni reci, abstracte, fără 
imaginaţie sensibilă, fie ele cât de bine rimate şi 
împărțite în silabe ritmatice și strofe, nu sunt şi 
nu pot fi poezie, ci rămân proză — 0 proză 
rimată”. 

Cât despre claritate, „o condițiune fără de 
care nu poate fi interes şi plăcere este ca, mai 


întâi de toate, poezia să fie înţeleasă, trebuie să 
vorbească în conştiinţa tuturor. Subiectul 
poeziilor,  impresiunile lirice, pasiunile 
omeneşti, frumuseţea naturii sunt aceleaşi de 
când lumea, totdeauna variată este 
încorporarea lor în artă. Nimic mai adevărat, 
analizându-i atât pe scriitori, cât şi pe critici, din 
perspectiva epocii în care au trăit, cu respectarea 
judecăților de valoare, nu a prejudecățile 
demolatoare şi deformatoare. 

MARIN PREDA -— un secol de la naştere 


Suntem în anul de graţie 2022 şi, iată, s-a 
scurs un secol (adică o sută de ani!) de la naşterea 
marelui scriitor, în 1922, localitatea Siliştea- 
Gumești, devenită în timp Siliştea Nouă, judeţul 
Teleorman. 

Scriitorul Marin Preda a lăsat moştenire 
literaturii române o proză originală, modernă, 
abordând un spectru tematic larg, fără prejudecăţi 
estetice sau ideologice, expresia efortului unui spirit 
creator şi polemic de a înţelege și revela adevărata 
faţă a lucrurilor, întâmplărilor și oamenilor. 

Autorul îşi alege subiectele din medii diferite, 
începând cu lumea satelor,  extinzându-și 
investigaţiile asupra unor cercuri tot mai largi, până 
la o viziune generală asupra existenţei umane, de la 
modurile instinctuale de manifestare la cele mai 
elevate preocupări ale spiritului, de la descrierea 
naturalistă, şocantă, la consideraţiile filosofice cele 
mai subtile. 

A scris şi publicat nuvele de analiză a 
psihologiei țărănești: „Întâlnirea din pământuri ”, 
„Îndrăzneala ”, „, Desfăşurarea ” ş.a. 

A scris şi publicat o amplă frescă a 
realităților rurale din Câmpia Dunării în preajma 
declanşării Celui de Al Doilea Război Mondial când 
„....timpul nu mai avea răbdare”... şi în primii ani 
postbelici (după 1948) romanele „Moromeţii ”, vol. 1 
şi II, care impun o viziune originală asupra lumii 

ţărăneşti, romane citadine (,, Risipitorii ”) dezbătând 
relaţia dintre individ şi istorie (,, Intrusul”, „Marele 
singuratic”, „Delirul”), teatru („„ Martin 
Bormann ”), scenarii de film, eseuri (,, Imposibila 
întoarcere”, ,, Viaţa ca o pradă”). | se acordă 
premiul de stat și titlul de membru post-mortem al 
Academiei Române. 

Am avut şansa, norocul şi bucuria de a-l 
cunoaşte personal pe Marin Preda prin intermediul 
poetului Florin Mugur (nume real Legrell), care 
venise în 1970 la redacția revistei de cultură și 
literatură „Argeș ” (înfiinţată în 1966, prin strădania 
— între alții — a scriitorului Mihail Diaconescu, 
supranumit ,, Magul de la Vultureşti”, primul 
redactor-şef, căruia îi  fusesem student la 
Facultatea de Filologie a Institutului de Învăţământ 
Superior din Piteşti, şi care mă adusese la redacția 
revistei în funcţia de corector-şef). 

Florin Mugur făcea parte din echipa tripletă 
venită de la Bucureşti la conducerea 
Revistei „Argeș”, în următoarea alcătuire: GH. 
Tomozei, redactor-şef; Florin Mugur -— adjunct; 
Alexandru Cerna Rădulescu, secretar general de 
redacție. Florin Mugur a definitivat şi publicat în 
1972 un volum intitulat „„Convorbiri cu Marin 
Preda ”, o interesantă suită de interviuri cu acesta. 

În anul 1980 lui Marin Preda îi apare, în trei 
volume, romanul „Cel mai iubit dintre pământeni ”, 
cuprinzând peste 1200 de pagini (dense, fără pauze 
sau alineate), narat la persoana I! Curaj imens din 
partea lui Marin Preda, stil neobişnuit în operele 
epice de asemenea proporții. Curajul are însă 
acoperirea estetică, stilul este justificat de calitatea 
observaţiei şi inventivitatea intrigii. 

Marin Preda scrie, în esenţă, istoria unui 
sentiment (IUBIREA) şi-i analizează degradarea 
progresivă, până ce iubirea coboară aproape de 
abjecţie. Este, deci, un roman de dragoste dar şi un 
roman politic, cel mai curaj ce s-a scris la noi până în 
1989, un roman despre mitul fericirii, fericirea prin 
iubire, cum zice naratorul (eroul romanului) la 
sfârşit: „,....dacă dragoste nu e, nimic nu e!”. De 
fapt, spusa St. Apostol Pavel, din vremuri 
milenare... 

ŞI, la puțină vreme după apariția 
romanului, în noaptea dintre 15 şi 16 mai 1980, 
înainte de a împlini 58 de ani, Marin Preda este 
găsit mort, în chip tragic, la Palatul Mogoşoaia. 

Un final înfiorător, care a lăsat multe 
semne de întrebare...Mulţi cititori și mulți 
confraţi şi-au dat seama, de-abia atunci, ce au 
pierdut! 

Pios omagiu la un secol de la naşterea 
sa! 

Theodor Damian 


Sub specie aeternitatis 


A) 


Într-o convorbire cu un 
păgân care-i cerea să i-l arate pe 
Dumnezeu, Sf. Teofil, episcopul 
Antiohiei (sec, II) i-a spus acestuia: 
arată-mi omul care eşti şi ţi-L voi 
arăta şi eu pe Dumnezeu. Sigur, episcopul îi demonstra 
păgânului că omul nu este doar fiinţa biologică vizibilă, 
ci, mult maimult, fiinţa interioară. Nu prin partea 
biologică este omul chipul lui Dumnezeu, chipul 
eternității şi prin aceasta având capacitatea de a fi o 
prezență iconică în lume reflectând prototipul, pe 
Dumnezeu, ci prin dimensiunea interioară a fiinţei sal; 
aceasta îl face să fie compatibil cu veşnicia, homo capax 
infiniti, şi să trăiască încă din viaţa fizică sub specie 
deternitatis, sub semnul veşniciei. Contrar aserțiunii lui 
Heidegger că trăim pentru a muri (Sein zum Tode) lisus ne 
învaţă că, de fapt, trăim cu fața spre înviere (Sein zur 
Auferstehung). 

De aceea morala creştină insistă asupra cultivării 
omului interior, a ceeace nu moare, adică a sufletului, idee 
aflată la mulți dintre învățații lumii prin toate generaţiile. 
Horaţiu atrăgea atenţia că nu se moare de tot (non omnis 
moriar), iar Shakespeare spunea frumos şi semnificativ 
într-un sonct: „Eşti prea frumos să vrei de tot să mori / şi 
viermii doar să-i laşi moştenitori”. 

Dar chiar şi maimult decât capacitatea de a intra 
în veşnicie, potrivit Sf. Grigore de Nazians, omul are 
capacitatea de a deveni lumină prin harul lui Dumnezeu. 

Dar expresia cea mai înnobilantă pe care Sf. 
Părinţi o folosesc cu privire la starea supremă a fiinţei 
umane în Împărăţia lui Dumnezeu este îndumnezeirea, 
theosis. Pentru Sf. loan Gură de Aur această stare arată că 
încă din viaţa pământească credinciosul a devenit om 
ceresc sau înger pământesc; pentru Sf. Grigore de Nazians 
această stare este legată de conştiinţa apartenenţei omului 
la Dumnezeu în lisus Hristos şi este atât dorința omului, 
cât şi dorinţa lui Dumnezeu,” iar Sf. Atanasie cel Mare 
consideră că aceasta a fost ţinta întrupării Logosului divin 
în istorie, căci la întrebarea: Pentru ce Dumnezeu s-a făcut 
om?, răspunsul său a fost: pentru ca omul să devină 
Dumnezeu. 

Deci dacă omul este chemat la îndumnezeire, 
aceasta implică înainte de toate a deveni uman după 
modelul hristic, adică a creşte în Dumnezeu prin 
Dumnezeu - omul lisus Hristos, în Biserica Sa, prin Sf. 
Taine şi prin slujirea lui Dumnezeu prin aproapele. 


1 Theodor Damian, Gregory of Nazianzus” Poetry..., p. 
128. 
“Ibidem, pp. 122-123. 

Christine Bernadette Rousseau 


Membră a Uniunii Scriitorilor din România 

Fiecare poem se adânceşte parcă după 


fiecare lectură în plus. 

Fiecare poem se adânceşte parcă după 
fiecare lectură în plus Poetul, în 62 de meserii... 
sau în jur de şaizeci şi două, ştiţi, poate una, 
două (preotul apare de două ori, o dată ca 
“portret”, a doua oară prin rugă, păsărarul şi 
el...) - dar poetul este sigur unul, deci unic, 
împărțit însă (să spunem cuminecat?) câte puţin 
în fiecare. Am primit cartea după o lansare 
recentă, la Câmpulung, evident că “spectacolul” 
m-a influenţat la lectură, de-aia, citind, am 
imaginea Cristinei Onofre (Christine Rousseau 
ca prinţesă-arlechin (ne recita pe muzica lui 
Chaplin), înconjurată de vreo şaizeci de paji, 
““Templierii lucrurilor simple” (Editura 
Universităţii din Piteşti, 2011), însuflețind 
împreună colorata piaţă mare a castelului 
poeziei. Personajele vin şi pleacă, îşi arată marfa 
(câte şi mai câte: geamuri, pălării, păsări, lapte 
precum “bătăile unor inimi albe”, doage, apă 
care cântă într-o saca având “soarele în ea”, 
lumânări, roţi “ca jumătatea miezului de nucă” - 
atenţie, şi “roata cântă împreună cu aerul”), fac 
apoi o plecăciune şi se trag în lături, lăsându-i pe 
alții să-i facă o bezea autoarei. Intră în scenă ca 
şi când ar fi dedicați lucrurilor simple, dar, 
văzuţi ca printr-un caleidoscop mereu rotindu- 
se, alunecă rapid şi definitiv într-o lume 
reconstruită, în care tocilarul nu ascute săbii, ci 
“aerul subțire din gura săbiilor”, unde preotul 
când pleacă din biserică, “un fior de înger/ îl 
călăuzea până departe”, pe fereastra mică a 
cizmarului “se vedea venind un anotimp”, 
tâmplarul are o “rindea-pasăre în mâini”, iar 
băiatul de prăvălie simte cum “pe sub jarul 


zilelor,/ zburau mierlele inimii lui”. Apar 
dănţuind, dar mereu  sentimentali, fragili, 
părelnici (degetele, peştii, frunzele, săgețile, 
aerul, firea băiatului de prăvălie sunt, toate, 
subțiri, foarte mulți fluturi zboară în jur, apar 
petale, parfumuri, ploi, aburi de nuferi), cu 
inima-n palmă Şi, adesea, cu un murmur de 
cântec pe buze, parcă plutind între ape colorate, 
parcă holograme albăstrii, în acelaşi timp fiind şi 
nefiind, chiar dacă par a avea preocupări dintre 
cele mai terestre: fochişti, morari, luntraşi şi 
măcelari, ostaşi, brutari, căruţaşi, ciobani şi 
văcari, dar şi hoţi de buzunare, hoţi de cai, 
prostituate, temniceri şi călăi. Fiecare poem se 
adânceşte parcă după fiecare lectură în plus, ca 
un vârtej de abur colorat, dioramă către o lume 
paralelă, în care orice meseriaş e un templier, cu 
aură în juru-le şi cu toţii plutind-dănţuind în 
jurul prinţesei-arlechin care lăcrimează din plin. 
De-aceea nici nu apare explicit în nomenclator şi 
poetul - trăind în toate meseriile deodată, el nu 
mai ştie a pretinde că trăieşte-simte simplu... 
Academician Gheoghe Păun 


Se odihneau în inima lui 
cuvinte sfinte, 

slove deschizătoare de drumuri, 
cântări. 

Era mereu printre sfinți 

şi aurele lor îl urmau 

ca o trenă de aer strălucitor, 
afară, în lume, 

peste ramuri cu frunze şi flori, 
peste case trecând... 

Când poarta bisericii 

se închidea în urma lui, 

un fior de înger 

îl călăuzea până departe, cântând. 


LĂPTAR 


Lăptarul 

adăpostea în oalele lui 
bătăile unor inimi albe, 
mici unduiri. 

Un mare trecător, lăptarul, 
lăsând în urma lui 

o fiinţă a stelelor 

ŞI un cer ascuns 

în oale pământene. 


UN MESERIAȘ AL PĂDURII 


Un cioc bătând, 

o înroşită şi ultimă rază 

a soarelui 

atingând trunchiul unui copac bătrân. 
Un cioc bătând, 

un meseriaş al pădurii, 

o înroşită şi ultimă rază, 

trunchiul unui copac bătrân... 


LUNTRAŞ 


Haine cu parfum de fluviu 
purta luntraşul, 

ca penele păsărilor de apă lucind, 
ca plecările de pe țărm 
fluturând 

în urmă o batistă... 

Burta luntrei privea 

cerul noros al adâncurilor, 
vâslele adunau putere din ape. 
Luntraşul era mereu 

cu gândul la soare, 

mereu cu gândul 

la peştii subţiri 

ai ploilor 

ce cad uşor 

peste pământ şi ape. 


MĂCELAR 


Pe masa măcelarului 

inima unui animal al ploii, 
caldă încă, 

trecea prin tăişul cuțitului, 
sclipind 

ca un suflet prins de tristeţe, 


un suflet al unor ninsori atât de repezi... 


COPIST 


Litere de pădure, 

litere de câmpie, 

litere de vânt, 

de ploaie, 

toate chemate 

să se aşeze 

în cuvinte 

pe o năframă de soare şi hârtie. 
Toate ordonate 

de un copist 

cu o pană de pasăre a luminii, 
un copist cu mâinile 
adunate-n degete subțiri, 

cu manşete regale de iarbă, 
cu o umbră de apă adâncă 

pe ochi şi pe toate literele. 


PĂLĂRIER 


Dintr-o mică vitrină 

câteva pălării priveau curtenitor 
strada principală a oraşului. 
Una era mov, 

alta azurie, 

una era neagră şi avea o pană, 
alta era roşie şi avea o floare. 
Pălărierul aţipea uneori 

şi o dungă de lumină 

ce intra pe crăpătura uşii 

îi mângâia nasul, 

barba, 

calapodul cu pălăria 

ce urma să o încheie. 

Un murmur venind 

din înaltul cer al amintirii 
trecea peste inima pălărierului 
ce visa la panglici, agrafe, 

şi corăbii cu fetru. 

Pe stradă, 

o femeie 

îşi arunca întregul covor al privirilor 
spre vitrina pălărierului. 


OSTAŞ 


Când luna 

îşi părăsea pielea stelară prin scorburi 
plecând pe firul văilor, 

pe luciul ierburilor, 

ostaşul o urmărea, 

slujind-o cu privirea lui 

ascunsă într-o săgeată subțire, 

de multe ori împlântată 

în pământ 

pentru rugă, 

o rugă ca un lung şir de mesteceni. 

O ZI LA CASA LUI DICKENS 
Cum în apropiere era un important 
muzeu, Muzeul Imperial de Război, ne-am 
hotărât să-l vizităm într-o zi. 

Tunuri masive amplasate în faţa muzeului 
prezentau specificul acestuia. 

În interiorul muzeului se aflau arme de 
toate felurile, iar de plafoane atârnau celebrele 
avioane Spite Fire, care au produs spaimă în Al 
Doilea Război Mondial. 

La etaj ghida ne-a invitat într-o cameră 
unde, după ce 
a făcut complet întuneric, a făcut să sune 
puternic o sirenă care dădea alarmă antiaeriană, 
alături de zgomote și sunete de la bombele care 
cădeau erau reproduse după momentele teribile 
din cumplitul război. Practic, a vrut prin aceasta 
să ne amintească ororile războiului şi spaima 
prin care a trecut populația Angliei în Al Doilea 
Război Mondial. 

La acest muzeu m-am întâlnit cu un fost 
coleg al meu pe care nu-l mai văzusem de vreo 
15 ani. Ultima dată-l întâlnisem într-un metrou 
din Moscova. 

Cum în apropiere era un cartier care se 
numea ”Elefant”, am hotărât să-l vizităm, că 
prea se vorbea-n Londra despre el. 

Într-o piaţă cu multe magazine, pe un 
soclu, se odihnea statuia din bronz a unui 
elefant. El dădea numele pieţei şi cartierului. 
Mi-a făcut o impresie oribilă. Mulţi negri se 
odihneau direct pe asfalt, din cauza căldurii. 
Gunoaie erau aruncate peste tot. Oamenii străzii 
cerşeau însoţiţi de un câine. Numeroase figuri 
fioroase parcă apăreau din filmele de groază. 


Era un cartier locuit predominant de negri. Nu 
mi-aş fi dorit să locuiesc aici nici măcar pentru 
scurt timp, aşa că, împreună cu colegul meu am 
părăsit urgent zona, pe care n-am putut-o uita 
aşa uşor. 

A doua zi, hotărâserăm să vizităm muzeul 
reprezentat de casa marelui scriitor englez 
Charles Dickens, din Londra. 

Ne-am dus la recepție, i-am rugat să ne 
dea o hartă actualizată cu obiectivele turistice 
din Londra şi să ne facă un „X” cu pixul unde se 
situează muzeul Dickens. Pe drum totuşi ne-am 
descurcat cam greu, căci toți cei pe care-i 
întrebam ridicau din umeri. 

Văzând doi domni mai în vârstă, îmbrăcați 
select, ca nişte lorzi adevărați, i-am inopinat 
întrebându-i despre muzeu. Au zâmbit larg, ne- 
au întrebat de unde suntem şi dacă am citit ceva 
de Dickens. Le-am răspuns că suntem din 
România și am enumerat câteva romane de 
Dickens pe care le-am citit. 

Atunci, cu toată amabilitatea lor, au mers 
câteva străzi să ne arate în ce direcţie este 
muzeul. Le-am mulțumit politicos pentru 
ajutorul oferit, căci fără acest ajutor puteam 
bâjbâi ceva timp prin orașul, pentru noi, 
necunoscut. 

Era o zi de vară splendidă. Soarele 
strălucea cu putere, dar mai făcea loc unei boare 
răcoroase care venea dinspre Marea Nordului. 
Pe cerul albastru nu era niciun nor, cum rar se 
întâmplă deasupra Londrei. Era orele 10:30. 
Muzeul se deschisese de jumătate de oră, iar noi 
eram singurii vizitatori. 

Clădirea casei — muzeu datează din anul 
1801. Dickens a locuit aici între aprilie 1837 şi 
decembrie 1839. Este deschisă ca muzeu din 
anul 1925. Această casă deţine cea mai 
importantă colecție de obiecte legate de viața 
autorului. Multe opere au fost scrise aici. 

Muzeul se întinde pe patru etaje, iar dacă 
punem la socoteală şi subsolul ar fi cinci. Aici se 
găsesc manuscrise de-ale scriitorului, mobilă 
originală, portrete ale lui şi ale familiei sale. De 
asemenea se găsesc multe ilustraţii din romanele 
sale şi multe altele. Înăuntru este biroul la care a 
scris şi a cărui formă ovală a fost gândită chiar 
de Dickens. Sunt peste 100 000 de exponate. 
Privindu-le, percă trăiam atmosfera acelor 
timpuri din vremea lui Dickens, înconjurat de 
obiectele personale care erau acum expuse. 

(va urma) 

Lui Panait Istrati 


Privind astăzi cu mândrie prin istorii literare, 
A Franței, a României, rar există-n altă ţară 
Scriitor să figureze-n ambele literaturi, 
Printre genii literare a făcut lumii-nconjur. 


A fost scriitor uriaş şi un mare visător, 

A trăit şi-a înţeles viaţa, hoinărind ca trecător. 
Star e în literatură, comunist şi renegat, 

Pe nedreptăţi sociale a fost mereu revoltat. 


10 august 1884”, la Brăila s-a născut, 

O româncă şi un grec un geniu au conceput. 
Mama era spălătoreasă, iar tata contrabandist, 
De mic lăsat la bunici, traiul devenise trist. 


A văzut muncind țăranii cu palme bătătorite, 
Şi le-a-nţeles suferinţa, dușmănii nemărginite. 
A făcut doar patru clase, dar la 11 ani scria, 
Şi băiat de prăvălie la 13 ani el intra. 


Cărbunar la bord de nave, apoi deveni brutar, 
Cairo, Napoli, Istanbul, unde a fost şi marinar. 
Ucenic şi plăcintar, salahor, zugrav, hamal, 

Zeci de meserii încearcă, toate-au trecut ca un val. 


Citeşte ce-i cade-n mână şi mai nou călătorește, 
Grecia, Turcia, Egipt şi în Franţa se oprește. 
Chinuit, cu Maxim Gorki adesea a fost comparat, 
„Adevărul”, „Dimineaţa”, ziare în care a publicat. 


Deloc nu era statornic şi prea mult călătorea, 

Ca un bulgăre de gheaţă, banii-n mână se topeau 
Pe cărți multe şi tutun. Pe sub poduri mai dormea 
ŞI cuprins de mari depresii, disperarea-l cuprindea. 


Într-o iarnă, în parc la Nisa, să-și ia viaţa a-ncercat, 
E] şi-a tăiat beregata, păn-la urmă a fost salvat. 

l-au găsit în buzunar pentru Romain Rolland 
scrisoare, 

Fapt ce-avea să-i schimbe viața, printr-o nouă 
transformare. 


Sprijinit şi-ncurajat de un mare scriitor, 

Scrie „Chira Chiralina”, un roman de viitor, 
C-o prefaţă magistrală, Rolland l-a şi prezentat, 
Cu elogii multe-n Franţa și-n alte țări publicat. 


Faima mare-a povestirii, e un „Gorki din Balcani”, 
Intelectuali din ţară, brusc i-au devenit dușmani. 
Densuşianu, Lovinescu şi Șeicaru, în ziare, 
Încercau să se afirme prin cronici otrăvitoare. 


Istorici plini de invidii, scriitori plini de venin, 
Trădători de neam şi ţară, toţi l-au condamnat din 
plin. 


Tradus în cincizeci de ţări, un talent adevărat, 
Numeroase interviuri. lorga rău l-a criticat. 


„Hamal în portul Brăilei”, aşa lorga-l denigra, 
Arogant și limitat, orizontul nu-l vedea. 
Idealist şi romantic, Istrati la—nceput credea 
Că doctrina comunistă peste tot va triumfa. 


La Moscova și Kiev e invitat de onoare, 

De către guvernul sovietic ce-i face orice favoare. 
ŞI de Nikos Kazantzakis, scriitor grec reputat, 

În romanul „Zorba Grecul”, el va fi menţionat, 


Scriitor şi jurnalist, romancier de valoare, 

A debutat în revista „România muncitoare”. 

Poveşti cu „Andrian Zograffi”, cu „Moş Anghel”şi 
„Codin”, 

L-au făcut deja celebru, în universul divin. 


Ziarist impetuos, c-un puternic caracter, 
Militant, mânuitor și c-o voință de fier. 
Preocupat mereu de luptele sociale, 

A dat multe interviuri, cu discuţii amicale. 


S-a dezis de comunism, decepţie dureroasă, 
Muncitorii i-au arătat cât de mult se înşelase. 
Mironescu, Sadoveanu, foarte mult l-au ajutat 
Şi i-au fost mereu alături, drumeţiile străbat. 


Delta Dunării-i descrisă, „O noapte în bălți” de 
poveşti, 

Cu imagini magistrale, acțiunea o trăieşti. 

EI s-a declarat învins, afirmând în „Spovedanii”, 
Dacă critici revoluții s-ar putea să faci litanii. 


Izolat și fără prieteni, critici anticomuniste, 

A relatat adevărul, e proscris, trebuie să reziste. 
Ororile staliniste nu trebuiau publicate 

Ca să afle toată lumea de gulaguri şi de moarte. 


L-a criticat Romain Rolland, supărat l-a avertizat: 
- Lasă politica-n pace! Vrei ca să fii terminat? 
Participând la proteste, el va fi şi arestat, 

I.C. Frimu e alături şi va fi eliberat. 


În port, pe Ştefan Gheorghiu, la Brăila l-a-ntâlnit, 
Şi mișcările greviste tot mereu le-a susținut. 

Rău este să fii faimos, rău e să fii cenzurat, 

Dar mai rău este atunci, când prietenii te-au lăsat. 


Haiduci din balta Brăilei şi ciulini din Bărăgan, 

Sunt poveşti cu doruri multe, sunt perle dintr-un 
ocean. 

Bolnav de tuberculoză, singur, trist şi izolat, 

În spital la Filaret, un geniu la cer s-a-nălțat. 


AA consacraţii 


Wicolae Braniște 


Membru al L.S.R.-Argeş 


Sufletul mamei 


Trece timpul mai iute ca oricând, 
Amintiri dragi socot în gând, 

De vorbă, cu cei plecaţi în stele, 
Cu sufletele, pe unde-or fi ele. 


Le pomenim mergând la strană, 

În seri de rugăciune la icoană, 

Cu câte-o lumânare la locul de veci, 
În ochii din care plâng lacrimi reci. 


Flori le lăsăm cu mirosul proaspăt, 
De la-nviere, lumina clipei de cumpăt 
Gânduri de iubire de la cei vii, 
Cuvinte de dor de la nepoți şi copii. 


Lespedea părinților atinsă cu mâna, 
Fiori ne lasă acum şi-ntotdeauna, 

În mai când pomenim timpul trecut, 
Sufletului mamei îi lăsăm un sărut. 


Ingerii sub vremuri 


Îngeri îmbrăcaţi de vremuri, 
Sfinţi zburători în armuri, 
Acum, pe aripi purtați tunuri 
Deasupra de nori și pe ţărmuri. 


Centuri purtaţi şi baionete, 
Steme pe frunte la bonete, 
Războinici, cum scrie-n livrete 
Făpturi sosite din alte planete. 

Până-n dinţi înarmaţi cu sfinţenie, 
De la utrenie până-n vecernie, 
Cerești în biserici la denie, 

Păzitori ai potirului de-mpărtăşanie. 


Voi aţi rămas să duceţi credinţă, 
De la cer la pământ în funță, 

Cu ştiinţă îmbrăcaţi în armuri, 
Apărători ai Sfintei Scripturi. 


Îngeri ai păcii, blânzi şi buni, 
Stăpânii lumii, cu saci de minuni, 
De vieți purtători în milenii şi luni, 
Prin galaxii suflete de la străbuni. 


Viaţă fără culoare 


Viaţă, nu sărăci în culoare 

Mai scumpă apari în fiecare zi, 
Mă tem să nu te trezeşti fără soare 
În lacrimi amare, cu ochii umezi. 


Ce se-ntâmplă cu tine, viață! 
Fugară, cu timpul înfrățită, 
N-ai pâine, rouă de dimineaţă 
De sfințenia ta ești despărțită. 


În loc de mai bine, mai rău 
Te-ndrepţi în direcții greşite, 

În loc de paradis mergi spre hău, 
Valuri te-nghit, crize nesfârşite. 


Viaţă pierdută-n frumuseţea ta! 
Ne-ai amăgit cu bunăstare, 
Speranţă ne-ai dat cu ţârâita, 
Sărăcită, strălucirea-ţi dispare. 


Feţe palide şi gânduri sinucigaşe, 
Te-nconjoară nesfinte ispite, 

Case părăsite de flori gingașe, 
Suflete pierite-n războaie negândite. 


Viaţă scumpă, cu afiş la baluri! 
În pieţe, pe tarabă de precupeţ, 
Timpuri te ţin în scandaluri, 

Din condei încâlcită, să ai preţ. 


Viaţă mai scumpă pe zi ce trece! 
Îţi pierzi culoarea din semafoare, 
Izvorăşti să ne-mbeţi cu apă rece, 
Mai săracă, încotro mergi oare? 

Lalele argeşene Z = 

O generaţie îşi schimbă floarea, “5” consacra ţii 

Laleaua și-a ales ca simbol al ei, i og fala 

La butonieră să ţină sărbătoarea, Constantin “Teodor Craifa anu 


Darul de Paşte, al Ortodoxiei. 


Simfonia de culori a primăverii, 
Blazonul înflorit acum în zăvoi, 

În lunca pe unde-au trecut ienicerii, 

La luptă cu pandurii lui Tudor, pe la noi. 


Pe mal de Argeş şi Mircea s-a plimbat, 

În drum spre Rovine, să-i bată pe turci 

Poate-o lalea unei doamne i-a dat, 

S-o răsădească, farmec dând unei lunci. 


Bolnav de dor 


Paşii agale se plimbă pe-alei brodate, 
Bătrânii la braţ, cu nepoţii lor 
Veşminte ponosite, cu straie sofisticate 
Generaţii diferite, la Simfonia lalelelor. 


E boală tot ce mi se-întâmplă, 
O dulce boală, -adevărat, 
Deşi-i pornită de sub tâmplă, 
În inimă s-a instalat. 

Arbori semeți acoperă cerul senin, 
Lalele, de-a stânga și de-a dreaptă 
Miresme de flori într-un decor divin, 
Pe Argeș în jos, paradis v-așteaptă! 


Iar de aici până în suflet 

M-a împânzit uşor, uşor, 

Şi, din călcâie până-n creştet, 
Eu sunt bolnav de boala dor. 
Nu-i liniște pe Pământ 

Plâng chitare şi plâng viori, 

Pe strune cu orori de război, 
Nu se mai aud privighetori, 
Plecate de-acasă, ascunse-n noi. 


E dorul meu suprem de tine, 

E dorul meu cotidian, 

Mi-e dor şi când ești lângă mine, 
La fel mi-era şi-acum un an, 


La fel va fi şi peste zece, 

La fel şi când nu vom mai fi, 
Căci doru-i boală ce nu trece, 
EI după noi va dăinui! 


După lupte cu trecut glorios, 
Ni-s mâinile legate la spate, 
Urmele vremii, cu dus şi-ntors 
În fel şi altfel, predestinat. 


Nu-i linişte, acum, pe pământ, Iar boala mea de dor de tine 


Doar ceru-i rămas cu armonie, 
Gloanţe rătăcite zboară-n vânt, 
N-are de unde să vină bucurie. 


Zbateri de timp picură clepsidra, 
Zile şi nopți, cu mers gândit, 
Grăbind sfârşitul unde-i hidra, 
În război, cu har nedumnezeit. 


Nori de plumb se-aşează pe viitor, 


Pe grumazuri de vieți nevinovate, 


În suflete suferinde, lpsite de dor, 


Zestrea din lada cu nestemate. 

Poate e gravă, poate, nu. 
Un singur lucru îl ştiu bine, 
Că tratamentul ei eşti tu!!! 


Tristeţe 


Când ploaia bate-n geamuri 
Şi-i frig şi ceaţă-afară, 

Ale tristeții hamuri 

Tiptil mă înconjoară 


Şi sufletu-mi apasă 
Cu recea lor strânsoare... 
Mă simt ca prins în plasă... 


Şi-n piept parcă mă doare, 


Şi ochii-mi lăcrimează 
Printre lumini şi umbre, 
Iar mintea mi-o brăzdează 
Sute de gânduri sumbre... 


Chiar trupul mi se pare 
Că n-ar mai fi al meu, 
Sunt ca-ntr-o închisoare, 
Uitat de Dumnezeu... 


Dar, totul se sfârşeşte 
Şi zâmbetu-mi revine, 
Când inima-mi șopteşte 
Să mă gândesc la tine! 


La munte 


La munte nu ştiu ce-i tristeţe, 

Nici gânduri nu mă mai frământă, 
Acolo doar liniștea-mi cântă 

Şi veşnic respir tinerețe. 


La munte, pe piscuri semețe, 
Pe unde doar vulturi se-avântă, 
Mă pot lua cu vântul la trântă 
Şi-mi pot da cu norii binețe. 


Acolo-n regatul tăcerii, 
In albele nopţi ale verii, 
Mai uit de problemele mele, 


Mai uit existenţa durerii, 
Mă las numai pradă plăcerii 
De-a sta cu privirea la stele... 


In munţi 


În munţi, unde iarna-i mai lungă 
Și cerul e mult mai aproape, 

De unde natura-şi aruncă 
Prinosul de lacrimi în ape, 


În munţi, unde-i greu să se-ajungă 
Că-s piedici diverse, -n etape, 

De unde și vântul te-alungă, 

De parcă de tine nu-încape, 


Acolo, aproape de soare, 
O rază-i ating, din picioare 


Cuvântul argeşean 

ŞI vântului stau împotrivă. 
Acolo-mi găsesc alinare 


Când simt pe a timpului mare 
Corabia vieţii-n derivă... 


EX consacraţii 


Simona Vasilescu 
Membru al L.S.R.-Argeş 


Ca boarea 


Caut o casă la câmpie, 

Mai jos de ulciorul ascuns în tufiş, 

Ca să-mi aduc aminte de prima întâlnire 
Cu mine, prin albăstrele adunate pe furiş... 


Caut o chitară la rece 

Pentru mâini cu unghii tăiate, 

După ce adun mai multă iarbă grasă 
Pentr-o salată din vitamine asortate. 


Miros lămâiţă şi beau apă cu mentă, 

Mă aplec după praful de turmeric, 
Împletesc vizual o casă 

Din bambus şi răchită, de dragoste să-ţi zic 


Tot ce-ar mai fi de zis, 

Cât poţi ca să mai duci prin timpul efemer, 
Pe coamele solare desculţe de principii 
Şi-apoi să stau pe spate şi să mă sorbi niţel... 


Bătrânul zeu 


Singur fiind a învăţat să cânte 
Şi să grebleze tocături, nervuri 
Prin deşteptarea vântului, grăbit 
Să nuanţeze noile gravuri... 


Petrecerile-n gânduri au trăit 

Ca şi cum frați, surori şi alte rude 
S-au perindat prin frunze arămii 
Şi-au îndemnat pădurile mai crude 


Să se-nmulţească-n adevăr divin, 


lar începutul lumii să învie 
Din violet în alb strălucitor, 
Ingemănat ca o fotografie. 


Singur fiind, a acceptat cu rost 

Tot ce-a știut din tată și din mamă. 
L-am întâlnit senin, mergând uşor 
Şi mi-a întins spre suflet o năframă. 


A stat puţin de vorbă şi s-a dus 

Cu soarele, ca să proptească-n deal 
O amintire clară din strămoși, 
Ceva ce va rămâne-n areal. 


Făptura mea se-ntreabă și acum, 

Prin amintiri din ceruri, înnoptând : 
Când va mai fi o clipă de răgaz, 

De-a mă-ntâlni cu zeii, rând pe rând ? 


Scânceşte omul nou 


Jocul Lunii în spatele tău 

Asigură odihna, Soarele meu! 

Eclipse parţiale, totale, dau dureri, 

lar unii oameni urlă, dorind din răsputeri 


Să treacă noaptea asta flămândă sufletește 
Şi să renască-n clipe de-a duce omeneşte 


Altfel de vieţi, ghidate profund spre a cunoaşte 


Reverberaţii-n fluxuri permise de-a renaşte. 


Cometele sosesc bogate-n minerale 

Noi coduri pe Pământ sporesc dalbe mantale, 
Iar noi, habar n-avem că am ales schimbarea 
ŞI nu mai recunoaştem pretenţia din marea 
Care-a-nghiţit planete din corpul omenesc... 
Tu, ce-ai fi vrut să facă ogorul părintesc? 

Să zbârnâie sub vocea de tun interior, 

Ori, să accepte totul ca norul după zbor, 


Care apare-n față cu Soarele în joc, 

lar Luna stă în spate, aliniată-n foc? 

Când omul nou scânceşte în corpul cristalin, 
Eu sunt, exist în toate și pot să mă înclin! 


Claritate 


Ceruri din noi, 

Ape din voi, 

Din ce în ce mai clare 
Prin timpuri care sunt 
Oglinzi unduitoare 
La sunete şi gând ! 


Cuvântul argeşean 

Alexandru Oprea 


Cuptorul din 
lutul dacic 


M-am născut cu 
TEST acasă, din 
lutul de la izvor, 
Preistoric dar şi 
magic - ţinea 
locul de cuptor, 
Cu o formă rotunjită şi-o cupolă la mijloc, 
Absorbea toată căldura de pe vatra de la foc. 


Am crescut la vatră-n casă, lângă foc şi pirostrie, 
Lângă ŢEST cu pâine dulce, plămădit cu măiestrie, 
Cunoscut din vremi apuse chiar sub numele de 
„TEST”, 

Poate de la dacii liberi, din al lutului compost. 


Acea formă delicată semănând cu ţeasta noastră 
Sau e ŢEST-ul ce-a luat forma de la o broască 
țestoasă? 

Poate nici una, nici alta, e-o traducere la „lut”, 
Cu cea formă specială ce se face din pământ. 


Într-un ritual aparte, cunoscut doar de femei, 
Călcau compostul cu talpa pe lunca de la zăvoi. 
Stă şi azi ŢEST-ul în curte sub şopron, lângă 
pridvor, 

Uitat lângă putineiul, vadra veche şi-un ulcior. 


Afumat atârna lanţul de la horn, de sub corlată, 
Agăţat de ȚEST-ul magic încălzit de Jar în vatră, 
Peste vatra bine arsă trăgeau jarul cu vătraiul, 
Aşternau frunze pe piatră apoi așezau mălaiul, 


Un aluat dospit în casă frământat apoi pe-un fund, 
Se-aşeza pe vatra-ncinsă într-o formă de rotund, 
Se spoia apoi deasupra gălbenuşul unui ou, 

Peste el se lasa testul cu căldura-i de reşou. 


Cocea pâinea rumenită, parfumată şi frumoasă, 

Din cuptorul preistoric pâinea se punea pe masă, 
Astăzi cine-și amintește despre ŢEST-ul cel bătrân, 
Pomenit de dacii liberi drept Cuptorul de la Râm”? 


Lumina din odaie 
Lumina din noi e viaţă, pentru toţi soarele-i star, 
Însă-n era-ndepărtată n-o aveai fără amnar, 
Cremenea năștea scânteia pe fitilul dintr-o iască, 


Cuvântul argeşean 


Ținea loc de lumânare ceară de aveai în casă. 


A venit apoi minunea — stralucirea dintr-un bol, 
Un fitil ca un miracol într-o cană cu petrol, 
Cu firava-i pâlpâire în culori blânde de baiţ 
Aducea lumina vieţii, acel mit numit opaiţ. 


O lumină viorie dintr-un cui bătea-n obraz, 

O cosiţă de fecioară — lumina lămpii cu gaz. 
Tot un bol, cu elixiruri, sticla lămpii și fitilul 
Lumina spre sânul mamei când îşi alăpta copilul. 


Se-adunau seara la clacă, la război pânză să ţese, 
Cu lumina de la lampă pregătind lada de zestre, 
Ne-ntrecute-n măiestrie depănau câte-o poveste, 
Le zâmbea de pe perete lumina lămpii celeste. 


Luminată-i azi planeta, nu de cer, ca cea divină, 
Fenomenul diabolic, strălucit, urma să vină. 
Edison cu-a lui gândire, ce părea ca de excentric, 
Aducea lumină lumii prin becul numit electric. 


Astăzi, lumea se conduce prin butoane de generic, 
Dar ne paşte un pericol: foamea de curent electric. 
Multe se întâmplă astăzi, riscul de epuizare... 

Să ne-ntoarcem ca-n vechime, la amnar şi lumânare? 


consacraţii 


Liliana Nanu 
Membru al L.S.R.-Argeş 


Charlie 


Cu mustaţa sa celebră și rotunda-1 pălărie, 

Cu pantofii lăbărțaţi şi bastonul nelipsit, 

Pe ecrane, fără vorbe, a adus multă magie, 

Și cu zâmbetu-i timid, Charlie lumea-a cucerit. 

Tomnatice gânduri 


Mă poartă gândul printre toamne, 
Cu frunze rătăcind prin vremuri, 
La arămiu să mă condamne, 

Dar eu visez la-albastre ţărmuri. 


În ochii mei, plini de-aşteptări, 
Stau violetele amurguri 

Cu oameni dragi, pașnice mări, 
Şi primăveri ascunse-n muguri. 


Din suflet gândul ia culoare, 
ŞI se avântă în semeţ zbor 
Spre orizonturi cu mult soare 
Şi cu senin seducător. 


Tăcută, sper la toamne bune 
Şi la-mpliniri nebănuite, 

Plec fruntea mea în rugăciune, 
Spre infinituri tăinuite. 


Şi ridic gânduri de lumină 
Spre Cer, cu mulţumire clară, 
Astăzi tristeţea mi-e străină, 
În "toamna" mea e încă vară. 


consacraţii 


Ion Alexandru-Dâmbovwnic 


Risipă 
Târziu popas pe-o stinghie de timp 
AL ultimului-poate-cuc stingher 
Şi-n ochii răi ai multora, un ghimp, 
Mă simt pe lumea asta, dar mai sper. 


Să leg o amintire de un vis, 

Trecutul cu prezentul să-mpreun, 

Ce-n mintea mea, nu-i, încă, compromis 
La îndemâna tuturor să pun. 


Cuvintelor, cătându-le un rost, 
Astfel încât să işte vreo idee, 
Sub versuri noi le-oi face adăpost, 


Cuvântul argeşean 


Spre-a le citi urmaşii-n altă cheie. 


Ştiu: niciodată, nu vor fi destui 

Aceia care, leneş, ori cu pripa, 

Şi-or aminti de-un nume-al nu știu cui 
Ce, spre-a le scrie, -și risipește clipa. 


Poetul — un lunatic fără leac — 

Pe-o stinghie de timp stând ca pe-un ram 
Lor, tot ce scris-am, le-o părea un fleac: 
- Ce bine-ţi trăiși viaţa, tu, Khayyam! 


Aspiraţie 


Însingurat şi plictisit 

De vremea-ne contemporană, 
M-aş arunca în Infinit, 
Spre-a-mi vindeca o veche rană. 


Sorbi-l-aș cu avid nesațiu, 
Dar, ca să nu-mi aud acuze, 
Dintr-un cotlon aflat în spaţiu, 
Striga-voi, cu stelare buze; 


Că n-am de gând să-nghit eu totul, 
Nici să clintesc al lumii rost; 
Acestui hău, nu-i poate cotul 

Lua măsura, fără cost. 


Învăluit în strai de ape, 

Dar şi în mantie de aer, 
Ascunde-vor a mele pleoape 
Al lumii necurmat încaier. 


Astfel, m-oi lecui de gândul 

Că viaţa noastră-i doar un vis 

Şi, nu doar eu, ci toți de-a rândul 
Trăim același compromis. 


- Tu, Voievod al rimei şi-al cadenței, 


Trecut-au anii..., aproape două veacuri 

Şi n-au fost lini — cu spaime şi războaie, 
Cât marile imperii să desfoaie, 

Pentru-a lor boală negăsindu-și leacuri. 


Pe vatra fumegând şi-a lor ruină, 
O veche Europă, lumea-ntreagă, 
Cu poticneli, cu icnete, încheagă 
Noi rânduieli, ce morții nu se-nclină. 


Asemenea lor, crescut din veche limbă, 
Şi versul tău, poate-nepereche, 

Urcând prin veac, ne sună în ureche 
Ca un izvor ce glasul nu şi-l schimbă. 

Al tău suspin de dor şi năzuință 
A şlefuit, cu-aşa migală, slova, 
Cât a unit Ardealul cu Moldova 
Şi cu Muntenia, -ntr-o singură ființă. 


Ştiinţa limbii noastre literare, 

Cu sunet clar şi cu-nţelesul teafăr, 
Punând, pe fruntea-i tânără, Luceafăr 
Şi-n păru-i, stele şi mărgăritare. 


- Tu, Voievod al rimei și-al cadenței, 
Mutat, de-atâta vreme, -n constelații, 
Ai devenit Lisusu-acestei naţii, 

Un sens superior dând existenței. 


Când primenişi, cu-a gândului lumină, 
Şi sufletul, şi visu-acestui neam, 

Și, dacă, azi, pe tine nu te- aveam, 
Această ţară ajungea străină. 


- Hristos al României, luminează 
Și timpul nostru oarecum buimac, 
Căci, dacă traiul mi-i tot mai sărac, 
Măcar conştiinţa să ne fie trează! 


De-atâta timp... 


De-atâta timp, motive am să urlu 

Şi,-n stânga,-n dreapta, aprig să lovesc, 
Dar îmi reprim cu-nverşunare „amarul, 
Prefer, cu mine, zilnic, să vorbesc: 


- Mai ai răbdare! Ai trăit atâtea! 
Chiar dac-ai fost lovit, minţit, mereu, 
Şi de străini, şi de ai tăi, creştine, 

Tu nu-nceta să crezi în Dumnezeu! 


Pe chipul tău, acele suferinţe 

Au pus, pecete arsă, de neşters; 
Te-au umilit, făr-a-ţi ucide eul, 

Deşi, prin sânge, pân-la cord au mers. 


- Tu ai putut, lisuse,-a-ţi duce Crucea 
Pe care, tâmpi şi răi Ţi-au pus-o-n spate, 
Când Tu, atât de limpede și sincer, 

Îi invitai la Viaţă, nu la Moarte. 


Cuvântul Tău ungea ca o licoare, 
Şi lecuia, şi suflete,şi trup, 

Dar a stârnit viesparul necredinţei 
Şi, mari, tăunii bântuiau prin stup. 


Piroane lungi Te-au țintuit pe cruce, 
Pe frunte, în batjocură, Ţi-au pus 
Coroană de ghimpari,apoi, oţetul, 
La buze,-n loc de apă,Ţi l-au dus. 

Şi, totuşi, nicio caznă, nici ocara Împreună să avem victorie. 
De Crezul Tău nu Te-a îndepărtat, 
Iar Tu, Cel schingiuit, le-ai dat iertarea, FLUIDITAŢI ASCUNSE... 


Când sufletu-ţi spre Domnul a plecat! 
Ispite, ce cu farmecele lor te atrag 


S-o fac şi eu, gândesc, azi, se cuvine, Pe al fluidităţilor ascunse meleag... 
De- atâta timp, la greu şi la răscruce, Iele, ce te ademenesc cu al lor cântec, 
Dar mă simt slab: Ce nu-i de iubire, ci de eşec. 

- Învaţă-mă, lisuse, Sirene, ce din lumea apelor se ivesc 
Această cruce-a vieţii să ştiu duce! Şi cu frumuseţea lor te vrăjesc... 


Insă nu uita muritorule, 
€ Că viaţa își are ale ei izvoarele. 
SAR Fluidă e doar iubirea, 


in vitaţii editiei Restul înseamnă trezirea... 
d La spiritul cel mai înalt, 


Ramona Enache A iubirii piatră de cobalt. 


Membru al L.S.R.-Argeş „e 20 Apă CEE Oas 
> In ale ei unde răpitoare... 


Iubirea e o sărbătoare, 

În inimi pătrunzătoare. 
Iubirea nu stă în fluidităţi ascunse 
În ele stă obsesia de ceva sau faţă de cineva... 
O dată în ele pătrunse 
Vei lupta doar împotriva ta. 
Nimic bun nu vei cultiva 
Din ascunsele fluidități... 
Iubirea o vei dezactiva 
Te vei lovi de numeroase incapacități. 
Fluidităţi ascunse, 

Ce de iubire nu sunt străpunse... 

Ci doar de false amăgiri, 

Ce doar de praf au străluciri. 


RĂTĂCIND PRINTRE TRANDAFIRII ROȘII... 


Printre trandafirii roşii 


Rătăcind... 
Noi oamenii suntem supuşi E 
i CERBUL ȘI CAPRIOARA... 
Iubind. > 
Privind d a 
Amurgul, ce în văpăi se lasă... G „Cerbul ȘI PAPI Qara RA 
Tânjind Rătăcesc în iubirea fugară... 


Așa cum arcușul şi vioara, 
Cântă despre iubiri ce încep sau se termină în gară. 
Cerbul şi căprioara 
Se hrănesc cu a iubirii floarea... 
Se odihnesc în pădurea, frunzişoara 
Şi cunosc a iubirii pure cărarea. 
Căprioara şi cerbul 
Se hrănesc cu ghebul... 

Se ocrotesc cu iubire, 

Iar privirile se unesc în sorbire. 
Căprioara şi cerbul, 

În pădurea iubirii îşi au cuibul... 
ŞI doar ei ştiu a mânui 
Iubirea, ce cuibul îl construi. 
Această frumoasă pereche, 
Doar cu iubirea se împereche... 
Grija, unul față de celălalt, 
Iubirea le este spirit înalt. 


Iubirea, ce în inimi, greu îşi face casă. 
Printre macii însângerați 
De iubiri neîmplinite... 
Stau doi îngeri supăraţi 
Şi cu inimile rănite. 
Printre trandafirii albi, 
Zburdă iubirea... 
Dintre doi codalbi, 

Ce privesc nemărginirea. 
Rătăcind printre trandafirii roșii 
Rămân urmele de paşi... 
Iubirea fiindu-le părtaş 
Şi cel mai loial tovarăș. 
Rătăciri și tăceri, 

Azi le simţim mai mult ca ieri... 
Iar spinii trandafirilor 
Sunt cufărul amintirilor. 
Rătăcind ne-am întâlnit 
Cu pasiune ne-am iubit... 
Dar nu a fost să fie 

L-4| invitaţii ediţiei 
Traian Tăbârcea 
Membru al L.S.R.-Argeş 


ŞTIAM CĂ AL SĂ VII 


Ştiam că ai să vii, te-am aşteptat, 
Aşează-te comod la masa mea, 
i-am pregătit o ceaşcă de cafea 
Şi lampa între noi am aşezat. 


E"adevărat, cam fumegă uşor, 

Dar dă un aer de fior prin vene, 

Iar fumu-i se'mpleteşte plin de lene 
Precum o noapte plină de amor. 


Cam scîrţiie şi uşa de stejar, 

Se scurge vîntul printre balamale, 
Zăvorul sună sec a renunțare 
Izbind trecutul ca un gust amar. 


Ştiam că ai să vii, te-am aşteptat, 
Călcînd pe clipe şi strivind genune, 
Cercînd să înţeleg de ce anume 
Atîta vreme nu m-ai căutat. 


Miroase-a fum, miroase-a renunțare, 
Se-aşează întuneric peste noi, 

Din unu, astă seară suntem doi 
Amestecaţi cu fumul de ţigare. 


Aromele ne mîngiie pe clipă, 

Privirile se“ ngroapă-n amintire 
E"nchisă uşa, nu-i nici o ieşire, 
Tăcerea dintre noi nu se ridică. 


De ce nu spui nimic ? Cât o să taci ? 
Nu simţi tăcerea cît e greu apasă ? 
Cum peste noi, ca lespedea se lasă ? 
Am să vorbesc doar eu ? Tu ai să taci ? 


Cuvântul argeşean 

Auzi cum murgi sălbatici bat în geam 
Sau cum se zbat copitele în clisă ? 
Chiar dacă uşa strîmbă e închisă, 

Nu simţi sudoarea scursă pe sub ham ? 


Nu simţi ciupitul biciului pe gât 
În şficiuit de ură şi durere ? 
N-auzi cum firav din privire piere 
Întregul univers în strigăt mut ? 


Ai să mă ierţi ? Nu vreau ca să te cert. 
Mai soarbe din cafea, te rog, o gură, 
Murgi au plecat legaţi de o trăsură, 
Amar amestecînd în glod inert. 


De ce-ai venit ? De ce-ai venit acum ? 
Puteai veni oricînd, am fost aici. 
Te-am aşteptat cu gînduri şi cu frici 
Privind amar din cînd în cînd pe drum. 


Credeai c'am să te cert, o simt 

Cum simt adîncul scufundat în tine, 
Credeam că răul n-ai să-l simţi de bine, 
C'ai să mă minţi şi cu am să te mint. 


Şi plouă, cade cerul peste noi, 

Iar noaptea se prăvale printre stropi 
Şi murgii se împiedică în gropi, 

Iar roata şleauri sapă în noroi. 


Nu-ţi fie teamă, eşti cu mine-acum. 
Chiar dacă uşa veche se mai zbate, 
Chiar dacă fumul lămpii urcă-n roate 
Şi ape în vîrtej se scurg pe drum. 


Ştiam că ai să vii, te-am aşteptat. 
Hai să-ţi mai spun odată, înc'odată, 
Povestea vieţii mele toată, toată. 
Cafeaua încă nu s-a terminat. 


Prea multe vorbe parcă, poate chiar 
Putem scrîşni tăcerea împreună, 

Să auzim tăceare-adînc cum sună 
Şă mai trăim o clipă, iar şi iar. 


Mai curăt doar un pic fitilul scrum, 
Mai şterg cu mîna lampa, să te ştiu, 
Mai soarbe din cafea, e cam tîrziu 

Şi ştiu că timpul nu-i al meu acum. 


Am rămas doar noi, fără hotar 

Şi murgi-au dispărut în depărtare 
Smulşi trist din hăţuri, fără de hotare, 
Luîndu-şi libertatea ca pe-un dar. 


Drumul e gol şi-n ropot plînge cerul 
Iar întunericul s-antins pe lume, 


Tare aşi vrea să pot să-ţi spun pe nume 


Dar nu-l mai ştiu, şi nu-i mai ştiu nici felul. 


Am obosit, s-a terminat cafeaua, 
Țigarea stă strivită în scrumieră, 
Mai bate încă ceasul pe noptieră, 
Se zbate” abia vazut la geam perdeaua. 


Ştiam că ai să vii. Te-am aşteptat. 
Dar capul mi se pleacă pe tăblic, 
Te rog să spui ceva, ce-o fi să fie, 
Te-am aşteptat atît, ar fi păcat. 


Mă sperie tăcerea-ţi de mormînt, 
M-apasă infinitu-ţi din priviri 

În care nu-i nici urmă de sclipiri. 

De ce nu vrei să spui nici un cuvînt ? 


Mi-e somn, mi se închide visul, 
Simt trupul greu de-atita renunțare, 
Ochii mă ard şi inima mă doare 

Şi simt cum se prăvale-n trup abisul. 


Ştiam că ai să vii. Te-am aşteptat. 
Doar un cuvînt te rog să spui acum, 
Nici lampa nu mai arde, e doar fum, 
Scrumiera-i plină pînă-n vîrf de scrum, 
Şi zaţu-n cană s-a uscat acum..... 

Hai, spune un cuvînt. Nu e păcat ? 


Tăcerea nu te doare ca o rană ? 
Adîncul nu te rupe în bucăţi ? 

Nu te împrăştie în mii şi mii de părţi, 
Ca frunze vînturate-n plină toamnă ? 


Aşi vrea să-ţi văd privirea doar o clipă. 
De ce-o ascunzi în vălul de cădere ? 
De ce se simte-n ei numai durere, 

Ca o minciună încropită-n pripă ? 


Nu crezi că merit un cuvînt măcar 
După atitea vise şi trăiri ? 

După atît noian de mari iubiri 

Pe care ele mi le-au oferit în dar ? 


Nu-ţi cer să-mi spui al vieţii univers, 
L-am cunoscut de mult, pe îndelete, 
Între eşecuri şi iubiri cochete 

Ce m-au făcut să fiu precum un vers. 


Auzi cum se sfişie vîntu-n ram, 

Auzi sălbăticiuni cum urlă sumbru, 
Simţi apăsarea ca un cînt lugubru 
Cînd picuri de uitare bat în geam ? 
Ai spus ceva ? Sau poate mi se pare ? 
N-am auzit prea bine ce-ai şoptit. 


17 


Cuvântul argeşean 


A fost cumva doar vîntul ascuţit 
Parşiv intrat prin colţ de balamale ? 


Ştiam că ai să vii. Te-am aşteptat. 

Dar e tîrziu şi pleoapa-mi este grea. 

Să mă întind puţin pe vis aşi vrea. 
Nimic n-ai spus chiar dacă te-am rugat! 


Am să te las, mi-e trupul ca de piatră, 
Pe frunte stropi de vis au îngheţat, 
Prea mult numai o vorbă am aşteptat 
Iar în pustiu, un cîine aprig latră. 


Şi ochii s-au închis striviţi de noapte, 
Alene capul s-a plecat pe masă, 
Tăcerea peste toate”ncet se lasă 

Ca-n ceasul ce se scurge-n clipa morţii. 


Şi din tăcerea de mormînt, căzută 
Precum un cerb vînat de renunțare, 
Se-aude “ncet ca o suavă boare..... 
Durerea” ntregii tale vieţi pierdută. 


Ştiam că ai să vii, te-am aşteptat, 
Mi-e tare somn, am să mă culc un pic, 
E goală ceaşca, vîntul parc”a stat, 

În viaţa-mi pare-a nu mai fi nimic, 


Nimic din tot ce-atit am aşteptat 

Iar timpul s-a făcut atît de mic. 

Mai e ceva ? Nimic ? Nimic ? Păcat ! 
Din tot ce-a fost, a mai rămas...nimic. 


ta 
co A 
2" consacrați 


Marian Teodor Popescu 


Membru al L.S.R.-Argeş 
Mânăstirea Călinești, 
Picior de Rai în inima 
argeşenilor 


Păşim cu pioşenie şi sfială, cu 
patos şi freamăt, pe acest pământ 
sfânt al lui Călin, din care se născu, 
vrednicul şi de laudă neam al 

Călineştilor. Pe aici au poposit în 
peregrinări şi Sfinţii Ierarhi Antim 
Ivireanul sau Calinic Cernicanul, în 

drumul lor, de la Bucureşti spre Râmnicu Vâlcii. 
Într-o Duminică proaspătă de martie, spre amiază, când 
urcam panta spre Biserica „Sf. Apostoli Petru şi Pavel ”, 
mă întâmpină Părintele Protosinghel lorest. Cu faţa 
scăldată în lumină, întâi-stătătorul locului aşteapta cu 
frenezie să-mi potolească neastâmpărul, dorința de a 
cunoaşte istoria locului şi a locaşului de cult. 

Marian-Teodor Popescu: Sfinţia Voastră, au trecut ani 

mulți de la prima întâlnire cu mânăstirea Călineşti, timp în 

care am fost ros de multe întrebări. De când datează acest 
aşezământ monahal şi care este istoria sa ? 

Protosinghelul lorest: La 1744, în vremea boierului 
Drăghicescu, se aminteşte de existenţa Bisericii de lemn, 
situată la două sute de metri de actualul aşezământ, ca 
biserică de enorie (locală). În anul 1932 s-a construit 
Biserica de zid a satului, iar Biserica de lemn a fost 
părăsită. În anul 1988 o descoperă prin prisma Pr. loan 
Dumitrică, într-o stare degradată, Preasfinţitul Calinic al 
Râmnicului şi Argeşului, fiind Episcop vicar. 

În 1988 Biserica de lemn este mutată pe proprietatea 
Domniței  Bălaşa, fiica Domnitorului Constantin 
Brâncoveanu. Terenul, flancat de dealuri, administrat de 
Episcopia Râmnicului şi Argeşului, fusese închiriat 
Fermei Gorganu. 

Transferul Bisericii de lemn la noua locaţie s-a înfăptuit 
astfel: s-a construit temelia înaltă din piatră de rîu în 
ciment, după ce a fost demontată Biserica veche, 
numerotând fiecare piesă din lemn. S-au remontat piesele 
componente în aceeaşi ordine şi a renăscut Biserica de 
lemn, având forma actuală. 

Este luată în evidenţă ca Monument istoric. 

Proprietara în documente a terenului este Biserica ,, 
Domnița Bălaşa ” din Bucureşti. 

Proprietatea este situată pe o colină , la cinci sute de 

metri de Şoseaua veche Bucureşti- 
Piteşti. 
Pînă în 1995 a fost condusă de sus-numita administraţie, 
sub denumirea de „„metoc”, 
ultimul călugăr, numindu-se Filaret Moldovan, preot pînă 
la data de 18.12.1995. Starea 
financiară a „„metocului” era nulă, având lipsuri materiale 
multiple. Deşi vechi de peste două secole, 
„metocul” nu era cunoscut şi nici vizitat. 
(Va urma) 

invitații ediției 
Lavinia Vieru 


Ei 


În lumea lor 


- Azi m-am trezit şi pădurile la mine erau albe. 
Frunzele în copaci albe, iarba albă... 

- Oamenii ăştia nu sunt sănătoşi! 

- Dacă îţi spun! Nu le-a plăcut că alaltăieri erau 
sidefate şi au schimbat tot aspectul. Au început să-i spună 
interfaţă! 

- Stai să vezi la mine! Aseară ăştia de la conducere 
s-au distrat cu o grindină de coacăze afumate. 

- La noi, acum o săptămână, a plouat cu spumă de 
baie. Nu puteai să ieşi din casă! 

- Ce bine de cei de pe Terra! Lor Constituţia nu le 
permite să aducă schimbări de orice fel. 

- Pe Europa nu-ţi permit să aduci schimbări bruşte. 

- La noi se schimbă conducerea prea des. 

- Mi s-a luat să trăiesc în realitatea lor! 

- Şi mie! 


invitaţii ediției 
Ovidiu Ștefan Ciucă 
Membru al L.S.R.-Argeş 


Alb- verde 
Totul se vrea imaculat 
La momentul său. 
Verdele, vlăstar vestește, 
Tocmai neaua îl ajută, 
Vârful se înveseleşte, 
Generaţia-ncolţeşte. 
Rădăcini precum stejarul, 
Trunchi uşor ca trestia, 
Tare şi flexibil, da, 
E iubirea dintr-o stea ! 
Totul e imaculat, 
E modelul de urmat 
La momentul revelat 
Pentru existența mea. 
Gânduri bune 
Te rog o clipă, mai rămâi 
Să-mi fii aproape, acum, la căpătâi, 

Cu gânduri bune să ne conectăm, 
Cea mai unită forţă să creăm, 


Iubind și frunza, dar și ramul 

Şi pe pământ, unit să fie totul. 

În cer exiști ca mare caracter, 

Tu ştergi emoţii, tot ce-i efemer... 


& 

e invitaţii ediţiei 
Dorina Mihai-Moise 
Membru al L.S.R.-Argeş 


AMINTIREA IUBIRII DIN FLORAR 


Cutreierăm hotar cu hotar, 
Tărâmul iubirilor din noi, 
Floarea ce-nflorea în florar 
Ne întruchipează pe amândoi! 


Creştem trecând clipă de clipă, prag cu prag, 
Înflorim amintirile iubirii-n şirag, 

Privim dulce către mielul şarg 

În amurgul Paştilor sibilini! 


Trăim după ceasul teferei iubiri, 
Ce ne înviază pas după pas, 
Murim de dorul unei nemuriri, 
Ce ne îmbie dintru fiece glas! 


Ticluim magie întru fiecare viers, 
Şi stihuim în miez de florar, 
Dulcele primăverii amor floral, 

Ce se coace către miezul unei veri ! 


Strigăm prin cocorii cu umede priviri 

Către diligenţele pale din ochii de îndrăgostiţi, 
Ne-nmiresmează liliacul syrinx, 

Pe buze cu neştiute armonii! 


Plângem în sân romanţă de amurg, 
Cu lămâiţă, iasomie ori migdal, 
Amuşinăm dulce grâul ce dă-n pârg, 

Prin lunca din fundul de sat! 


Înşir-te, mărgărite, înţelepciunea bob cu bob, 
Ne apune în pârga din priviri, 

Căutăm dulci zvâcneli de căluşari, 

Pe rodul anotimpului de ieri! 


Clipă de clipă, citim prin rune de sclipiri 
Zăbava din ruşinea de copii, 

Mângâie dulce pasul din gând 

Treceri şi petreceri zglobii! 


Strângem în braţe buchete de-amintiri, 
Cu forme de flori felurimi, 

Ne-mbie dorul către alte Florii 

Cu amirosul verii târzii! 


NSZinvitaţii ediţiei 
Mihai Moise 
Membru al L.S.R.-Argeş 


SĂ NU UITĂM 


Să nu uităm locul în care ne-am născut, 
Râul şi lunca cu pământul de lut, 

Câmpia cu drumul ce duce către veşnicie, 
Țăranii care au trudit pe această glie ! 


Să nu uităm iarba ce creşte pe deal, 
Poteca ce duce până pe al râului mal, 
Femeile ce-şi cântă doina pe vale 

Vântul ce mişcă uşor ale macului petale ! 


Să nu uităm lanul auriu de grâu 

Peştii ce alunecă iute prin firul de pârâu, 
Frunza de plop ce arde fremătând, 

Al dorului şi iubirii fetelor gând ! 


Să nu uităm ciobanul cu stâna de oi, 

Vitele ce pasc cu nesaţ iarba de trifoi, 
Ciupercile ce cresc şi ies după ploaie, 
Socul ce înfloreşte puţin mai la vale ! 


Să nu uităm pe mama ce ducea merinde 
Tatălui meu, scump şi bun părinte, 

Pe bunica cu părul ei cel cărunt, 

Care a trăit şi a făcut cinste acestui pământ ! 


Să nu uităm uliţa copilăriei cu ţărâna, 
Apa rece şi limpede din fântâna 
Care-adăpa şi potolea setea treătorului, 
Istovit de muncă şi de arşiţa soarelui ! 


Să nu uităm troiţa din vale de la Ionești, 
Pe nea Ion cu visul despre cele dumnezeieşti, 
Şi pe părintele Cornel care noapte de noapte, 
Făcea rugăciune în taina bunelor fapte ! 


Să nu uităm căci în zi de praznic, 

Mânăstirea Sfânta Treime a fost sfinţită de Calinic, 
Înalt Prea Sfinţitul nostru drag şi iubitor, 

Care ne-a lăsat în dar cel mai sfânt odor ! 


Să nu uităm pe pururi Fecioara Maria. 

Care în mâini a ţinut făclia, 

Ce arde necontenit în luncă la Prodăneşti, 

Din timpul călugărilor sacrificați de austrieci ! 


Să nu uităm pe părintele stareţ Ioachim 
Ce cu multă sudoare a trudit, 

Ca să ridice mănăstire ce va dăinui, 

În veci şi în veci ce nu se vor sfârşi ! 


Să nu uităm pe Mântuitorul care va veni, 
Prin trâmbiţa Arhanghelului ce va vesti 
Că zilele acestui veac s-au sfârşit 

Şi urmează veşnicia întru infinit |! 


(E// 
X 2 finere scântei 
Marius Ionescu 
Membru al L.S.R.-Argeş 


TABLOU CU TRATATIVE 
ÎN TĂCERE 


Uite cum stăm 

şi aşteptăm 

acel ceva 

ce nu va mai veni 
ascultând muzica 
tăcerilor noastre 

ca într-un film mut 
fără cartoane cu replici 
(regizorul s-a şi săturat 
să ne mai filmeze 
absurda situaţie sculpturală) 


Dar vai de cel 

ce va-ndrăzni 

să ne tulbure 
decorul nostru 

cu muzica 
oraşului bubuitor 
când se va trage 
cortina realităţii... 

: tinere 


scântei 
Marina Pantazi 


Vis de vară 


Cântă greierii la vioară 

O baladă temerară 

Despre eroi de altă dată 
Despre o lume minunată, 
Cântă greierii o poveste 
Despre zâne şi crăiese 
Despre o harnică furnică 
Ce strângea d-ale mâncării 
Ignorând agitația verii. 
Cântă greierii un cântec de somn 
Pentru pui poznaşi de om 

Cântă să ne aducă ploaia 

Sau veşti de departe dinspre sat, 
Cântă să alunge liniștea ce s-a lăsat. 


tinere scântei Sofia Boţu 


/ “j | A 
20| 
00 Bel li 
Sofia Boţu este născută pe 27 martie 2013 şi este 


autoarea celor două lucrări publicate aici.li urăm 
bun venit şi inspiraţie! 


Cinci emoții 


Tristeţea vine la întâmplare 
Veselia bate-ncet , te-ndrumă 
Vise —ţi spune 

Speranţele scrise . 

Frica e aici 

Nu e o-ntâmplare 

Ea apare când nu aştepţi scrisoare 
Furia-i ambițioasă 

Nu-i e frică nici durere 

E dreptate şi putere 
Dezgustul nu va lipsi 

E tot emoție să ştii! 

Sofia Boţu 


Broasca ţestoasă și elefantul 


Broasca țestoasă, Zaky , provine chiar din 
Zakynthos.Ea este o broască tare cuminte . 
Acesteia îi place să înoate şi să se joace. 
Din păcate Zaky nu 
are prieteni. El înoată, mănâncă şi doarme singur. 
Trist ca el nu este nimeni în ţara lui. 
Toate animalele râd și se joacă . 
Mergând singur pe malul mării un crab ieşi din apă. 
Zaky îl privi întrebător. 
- Ce eşţi tu? Întrebă crabul. 
- Eu sunt Zaky, o broască tristă şi fără prieteni ! 
Se mai gândi puţin şi Zaky întrebă : 
- Vrei să fii prietenul meu ? 
- Nu, desigur că nu ! 
Zaky îşi continuă drumul dezamăgit de răspunsul 
crabului. A mers şi a mers, dar nu a găsit un prieten 
potrivit. Pană la urmă,un elefant îl întâlni pe Zaky, 
iar broasca îi spuse : 
- Vrei să fii prietenul meu ? 
- Mi-aş dori, răspunse elefantul...dar e atât de 
mare diferenţa între noi doi! 
-Nu contează diferenţa dacă noi ştim că suntem cei 
mai buni și mai devotați prieteni! 
Ai dreptate ! Ştiu ce vrei să zici, dar eu nu îți merit p 
rietenia. Te-am considerat prea mic pentru a 
fi prietenul meu . 
- Hai ! Chiar îmi doresc să fii prietenul meu! 
Elefantul se mai gândi un pic şi zise : 
- Uite, vom încerca să o luăm pas cu 
pas pentru a deveni prieteni! 
- Sunt de accord. 
Cei doi au devenit prieteni și în accelasi timp s- 
a dovedit că nu 
cum arăţi te face prietenul altora ci 
cum ești tu pe interior . 
„Nu judeca o carte după coperta !"” 


În vârt de munte 


În vârf de munte 

Strălucea sfârșitul serii pline 
Şi după el se ascundea 

Luna cea hazlie şi zglobie 
Lumina lunii strălucea 
Precum diamantul scăldat în soare 
Dac-o zăreai te minunai 

De frumuseţea sa 

În albastrul fin 

Adânc și lin 

Al boltei nesfârşite 

Cu stelele cioplite 


21 


=Aaconsacrații 


Gelu Ungureanu 


VAZA MEA CU ÎNCRUSTAȚII FLORALE 


Vaza mea cu încrustaţii florale, 

bătrână de când mâna olarului 

a pus-o în ramă; 

axiomă năpădită de vreme, 
nederanjată, necicălită. 

Fac curat, orânduiesc cu multă pasiune. 
Pe rama cu pricina zace praful florilor 
descompuse, aşezate în vază de meşter; 
acum şi el oase răzlețe, 

surcele uscate. 

Numai noaptea cea simplă 

înconjoară totul, de nu mai văd nici vază, 
nici tablou şi nici oase-mprăştiate. 
Orice mângâiere are o limită, 

aşa că o încui cu toate relicvele 

în odaie ca într-un cavou neterminat 
(unde oricând poate fi conjurație); 

să pot continua a doua zi lucrul în curte. 
Nemaiavând mult de şters am ieșit 

în drum cu mătura şi cârpa, 

apoi pe potecile lăturalnice, spre 
fiecare punct cardinal. 

Sârguința m-a împins cu munca 

spre toamnă; 


am să umblu acum la vitrina albastră; 

să scot, una câte una, berzele şi rândunicile; 
le şterg bine-bine ca nu cumva să poarte 

ca amintire, peste Nil, 

praful de pe chipurile noastre! 


MAI TOŢI AM STRIGAT 


Mai toți am strigat câteodată: 

la semenii noştri, la câte un 
animal şi chiar la Lună... 

dar niciodată nimeni n-a-ndrăznit 
să strige la îngerul său; 

ne-a fost teamă rău de tot 


să nu ne audă şi-apoi 

să ne bage-n seamă: 

asta ne-ar mai lipsi, să 

ne afle locul exact. 

Deodată, această fierbere 

devine linişte. 

Singurătatea înfloreşte, apoi petalele 
îi cad nesigure, când pe gheţare, 
când în deşert; 

coloana din frunze trecute se surpă, 
blestemând. 

Mai toţi am strigat câteodată 

la semenii noştri, la stoluri 

de păsări şi chiar în puţurile 
adânci, părăsite, am strigat... 

dar nimeni, niciodată, n-a-ndrăznit 
să strige la strămoşii noștri; 


ne-a fost teamă rău de tot 
să nu ne audă şi-apoi 

să ne bage-n seamă: 

asta ne mai lipseşte, să 
ne afle locul exact şi 

să ne facă cu mâna! 


A SS 


ZZ Sg 
// 
(2; vitaţii ediţiei 


Maria Giurgiu 
Membru al L.S.R.- Argeș 


GHIOCUL DE CRISTAL 


Curcubeu cu flori de maci 

frunze veştede paiete şi scarabei 

pe un venerabil car al magilor şi al morții! 
- Sprijinită de scara sorții 

îşi resfirase Estrella, fustele, 

cochetă pretindea a fi 

reîncarnata madame Lenormand! 

- ehei! dă în ghioc de cristal soldaţilor rătăciți 
pe cărările înşelătoare ale lunii, 

pisicilor aristocrate ce merg agăţate 

de pintenii rusului. 

Se opri mătăhălos Gabellin 

tartorul satrapilor, 

duhnind a mahorcă şi anarhie, 

peregrin evadat de la alienaţi; 

- prin lume dădea interviuri 

prezicând ploaie cu foc 

şi război psihologic 

zicea el: 

- sunt trimise semne din cer 

să împiedice împărăţire peste pământ 
a îngerilor căzuți, deghizați! 

- iarba dracului îi atârna pe-o ureche; 
- zi-mi Papeso ceva... 

despre sufletul meu pereche, 

despre marea resetare, cryptomonede, 
război şi despre puhoaie ce se băjenesc! 
- se revarsă levantul 

prin aortele europei 

soarele justiția 

şi luna plină în peşti, îşi dau mâna 

în mocirla destinelor damnate! 
auuu!!! 

- cu cei doi raci 

casa Domului cade 

răpusă de fulgere îndoliate, 

îşi fac de cap caii stelelor, scăpaţi din frâuri! 
pacea e dusă în pârjolite pustiuri! 
carul funebru cu pandealienii, 
sualienii, zelenskienii şi putin 

îşi află repaos 

în groapa Marianelor. 


invitaţii ediției 
Nae Stancu 


A 
Supapa vieții 


Ca vieții să îi ardă intens torţa 
Corpului meu, nu îi sunt necesare: 
Alcool, tutun, femei atrăgătoare... 
Dar îi dau cu forţa. 


Fezabilitate 


Cu facturile noi, pentru curent, 
Adio iluminat feeric 

Ne rămâne să facem inerent 
Ce se face pe întuneric. 


Repoziţionare 


Când îmi vine dor de muncă, 
Mi-amintesc o cugetare, 
Simplă, clară şi adâncă: 
„Munca e pentru tractoare.” 

îndemnuri 


Mihaela Bujor 


Psalm iubirii 


Fluturi încălțaţi cu sandale de flori 

Se strâng de prin rouă să guste din zori, 

În dimineaţa în care Dumnezeu a pus pace 
Pe pământ, acolo unde mierea se coace. 
Soarele-nsetat se-adapă din ape curate, 
Lumina cea caldă prin vene răzbate. 
Iarba-ngenunchează spre Cer şi se roagă 
Să rămână verde, vie-o lume-ntreagă. 
Făpturi pământeşti şi cereşti se-adună 
Într-un dans al firii, căruia-mpreună 

I-au compus pe loc melodia sfântă. 
Doamne, lasă-ne-acolo unde iubirea mai cântă! 


Inmugurire 


Azi zâmbesc...şi știu de ce... 

În pieptul meu nu mai vieţuieşte orice. 
Îmi simt inima, şi, după atâta timp 
Trăiesc cu ea în alt anotimp 

În care, în fiece zi răsare soarele 

Şi doar dimineţi curate cară izvoarele. 
E-albastru pe sus şi pe jos e verde, 
Pământul, acum, pe cuvânt mă crede 
Că florile cu miros de rai 

Cheamă îngerii-fluturi să cânte la nai 
Dorurile stelelor ce au căzut 
Luându-şi dorințele în necunoscut, 
Acolo, de unde tu ai răsărit 

Pentru mine, celestule înmugurit, 
Care pe altar reavăn, de flori, mă ridici... 
Te simt...mă iubeşti. .ești aici... 


Când ochii mei căutau 


Toate rădăcinile de crin le-am strâns 

În bulgărul de lut pe care-am plâns 

Când ochii mei căutau în orice gând 

Ce răscolea trăirile-mi, pe rând. 

Parfumate stele au răsărit din ele... 

Eu mi-aștern trupul pe calde zorele, 

Pregătită să trăiesc...şi te aştept... 

Sub mine, lutul din crini îmi răspunde în piept 
Şi mă strânge...dar, iată, ai venit! 

Mi-e sânul de mirosul tău primenit. 

invitaţii 
ediţiei 
Pictor Panduru 


TUDOR VLADIMIRESCU VECHIL DE JUDECĂȚI 

În iunie 2014 dr. în drept Iosif Fridman- 
Nicolescu, după un studiu al istoriei profesiei de avocat, în 
mod surprinzător pentru mulţi, îl includea în galeria 
marilor avocaţi ai neamului nostru şi pe Tudor 
Vladimirescu, care ca vechil de judecăţi apărase interesele 
multora în litigii legate de proprietăți sau drepturi 
personale, ajunse în fața dregătoriilor fanariote sau 
Divanului domnesc. 

Legat sufleteşte de frământările oamenilor din 
rândurile cărora se ridicase, convins fiind că o vreme fără 
dreptate este un deşert şi un îngheț în acelaşi timp, a 
profesat o avocatură de facto sub forma vechilului de 
judecăți (noţiunea de advocat apărând în timpul 
organizării profesiei de către Al.loan Cuza), ca unu care 
ştia multe din pravilele, cutumele şi rânduielile vremii.Om 
al timpului său a contribuit din plin la afirmarea crezului 
că doar prin hotărâri date de judecători cu teamă de 
pedeapsă în caz de nerespectare a legilor, viața 
românească a începutului de secol 19 se putea primeni de 
multe mentalități şi nelegiuiri, care ignorau faptul că omul 
este creaţie divină şi în faţa legii toți muritorii sunt egali. 

Plecând de la cele scrise de Iosif Fridman- 
Nicolescu, cucerit de subiect, mi-am impus, de bună voie 
cum se spune, o aprofundare a subiectului şi, din scrierile 
găsite, mi-am format convingerea că Tudor Vladimirescu 
n-a fost un jelbar. A întreprins, fără îndoială, în mod real 
activități de apărare a intereselor unora, prin mijloacele 
specifice vechililor de judecăţi, care lucrau în mare 
măsură asemenea avocaţilor de azi. 

După ce învățase carte, în casa boierului aromân 
Ioniţă Glogoveanu din Craiova, să ajungă administrator de 
moşii şi averi, vătaf de plai sau hotarnic, dar şi pentru 
însuşireaunor limbi străine, a fost apărător iscusit al 
multora mai ales în gâlceve de proprietate. Cunoştea 
foarte bine  pravilele, dreptul obişnuielnic, ştiinţa 
legiuirilor legate de averi şi nu degeaba a ajuns să pledeze 
în judecăţi chiar în faţa divanurilor domneşti de la 
Bucureşti sau Craiova, adunările mari de boieri cărora li 
se încredințase dregătoria judecării cauzelorlegate de 
pământuri, păduri, moşii sau alte neînțelegeri între 
oameni. 

Mulţi locuitori din Mehedinţi sau Gorj au tranșat 
cu ajutorul lui Tudor litigii de hotărnicii, împărțeli şi 
vecinătăți ale moșiilor boierești cu delnițele megieşilor 
moșneni. Numirea ca vătaf de plai la Cloşani în 1806, 
huzmet în care a stat până în 1820, sau intrarea în rândul 
pandurilor, armată cu obligaţii semipermanente, cu care a 
participat la războiul dintre pravoslavnica împărăție a 
ruşilor şi Înalta Poartă, purtat între anii 1806 - 1812, în 
care datorită meritelor militare a fost decorat de imperialii 
ruşi cu Ordinul de cavalerie şi Ordinul Vladimir, nu l-au 

împiedecat să continuie reprezentarea pe bază de 
împuternicire a multora în fața dregătoriilor cu atribuţii 
jurisdicţionale. 

Între 14 iunie — 26 decembrie1814 a mers chiar 
la Viena, mandatat de Nicolae Glogoveanu fiul boierului 
Ioniţă Glogoveanu, să lichideze moştenirea soției lui 
decedată acolo şi să-i aducă în țară fetița, avută cu ea, 
îndatorire pe care o săvârşeşte cu multe laude, rezultat la 
care ar fi ajuns greu dacă n-ar fi avut cunoșştiințe de limbă 
germană, după cum au crezut mulți. 

Tudor Vladimirescu, ca vechil de judecăţi a ajuns 
de laudă şi când a contribuit la soluţionare jalbelor pentru 
despăgubirile cerute de mulți gospodari din Mehedinţi sau 
Gorj jefuiți la începutul anului 1815 de garnizoana 
otomană de la Ada-Kaleh, care îi prădase şi gospodăria sa 
din Cerneţi, văduvită de bucate şi bunuri. 

La vechilul de judecăţi Tudor Vladimirescu au 
apelat cu izbânzi şi moşnenii din Podenii Mehedinţului, 
când hotarele delnițelor le-au fost încălcate de stăpânirea 
austriacă dintre noiembrie 1789 — iulie 1791 şi cu ajutorul 
lui au reușit să fie respectate vechile grănițuiri. 

Când avea de-aface cu mitarnicii care înțesau 
toate organele de jurisdicție fanariote, de fiecare dată, se 
prăbuşea în dezamăgiri greu de trăit, văzând că aproape 
nici o judecată nu se făcea fără dare de havaieturi, care nu 
duceau la altceva decât la sluţirea dreptăţii şi cum, înainte 
de orice, era un om al acesteia, a fost preocupat prin tot ce 
putea întreprinde să fie alungaţi din huzmeturi cei care în 
interes personal siluiau interese legitime ale multor nevoiţi 
să ia calea judecăților. 

S-au crucit mulți, ce om al dreptăţii era, când cu 
toate că i s-a cerut să ţină seama de ajutorul în viaţă dat de 
boierul Ioniţă Glogoveanu, n-a abandonat aceeași moșneni 
din Podenii Mehedinţuluicarel-au rugat să-i apere ca 
vechil de judecăţi în pricina pornită de boier pentru 
hotărnicia moşiei lui cu pământurile lor. Numai că, 
procesul avea de trecut mai întâi, bariera miilor de dosare 
aflate în aşteptare, pe care boierii divaniţi nu se osteneau 
să le soluţioneze, unele, așa cum se ştia, dosite de peste 
jumătate de secol. 

În romanul său „Pandurul” după o lungă 
documentare înainte de scriere, Bucura Dumbravă pe 
numele său adevărat Fanny Seculici scriitoarea slovacă 
naturalizată româncă încă de la cinci ani, mult timp trăită 
în anturajul reginei Elisabeta, alias Carmen Sylva, 
împărtăşind aceleaşi preocupări literare precum ale 
Maiestăţii Sale, descrie prin ce a trecut Tudor 
Vladimirescu până să facă posibilă judecata gâlcevei 
dintre Ioniță Glogoveanu şi moşnenii din Podenii 
Mehedinţului. 

Mai întâi, Tudor Vladimirescu a fost nevoit să 
meargă la egumenul Ilarion al Mânăstirii Dealu,cu 
rugămintea să meargă la Constantin Samurcaș, vornicul 
curții lui vodă Alexandru Şuţu, pentru mijlocirea începerii 
judecăţii.Numai că vornicul la rândul lui şi-a dat seama că 
fără ajutorul Cavalerului de Pini, agentul Rusiei la 
Bucureşti nu avea nicio o şansă. Agentul,într-adevăr, a 
mijlocit începerea judecății, dar, spre dezamăgirea lui 
Tudor Vladimirescu, doar în schimbul multor plocoane 
pentru el şi cei doisprezece boieri divaniţi, care după 
primirea lor, au catadicsit să înceapă cercetarea pricinii 
Glogovenu contra podenilor, dosită amar de vreme. 

(Va urma) 

invitaţii ediţiei 
Silvia Giurgiu 


Membru al L.S.R.-Argeş 


Pasiune 


Îmi lansezi dintre aştri intuiții albastre, 

Le adun siderată în fluide buchete, 

Flori de piatră sclipesc, prin caverne sihastre 
Desenate de tine, în culori desuete. 


Îmi şopteşti în silabe, la ureche poeme, 
Presărându-mi în păr praf din Calea Lactee, 
Construim ecuaţii, inventăm teoreme, 

Tu Bărbat transformat într-un vis de Femeie. 


Din pocalul lui Venus, bem cu sete nocturnă, 
Stropi de rouă-ndulcită, cu ambrozie sfântă, 
Îmbătat de iubire stingi lumina diurnă 

Cu suflarea fierbinte, ce in suflet îmi cântă. 


Epopeea Durerii 


Geana zorilor confuză, se apleacă peste vale, 
Înnecând salcâmii candizi în parfum de neuitare, 
Greierii treziti respiră stropi de rouă amestecată, 
Cu dulceaţa de lumină, de pe lira fermecată. 


Plânge visul în surdină, dezgropând durerea grea, 
Din cavouri abisale, unde moare câte-o stea. 
Plâng salcâmii pe la margini, de zăvoaie şi poteci, 
Clocoteşte pârâiaşul, răscolind şuvoaie reci. 


Mă cufund în a ei vrajă, cu teroarea mea, cu tot, 
Port pe umeri lumi ucise, acuzată de complot. 
Vina mea o scrie Timpul, tipărită-n Cartea Vieţii, 
Mă urmează ca blestemul şi-n candoarea dimineții. 


Sub povara ei amară, mă împiedic secerată, 

Cerul bolovani aruncă, peste moartea-mi lapidată. 
Norii, lacrimi de cenuşă, pe durerea mea revarsă, 
Ziua crunt agonizează, în lumina ei nearsă. 


invitaţii ediţiei 
Loreta Din 


Trimis de lună 


Am stins lumina să adorm, 

Dar gândul nu-mi dă tihnă, 

Îmi plimb privirea pe pereţi 
Şi caut o lumină. 


În faţa geamului e-un pom, 
Când adieri, frunzele-i bat, 
Lumina lunii pe pereți, 

Par siluete ce se zbat. 


Şi raze fine, printre frunze, 
Lumina ajunge pe perete, 
Creează chipuri ce se şterg 
Şi iar şi iar figuri incerte. 


La colţuri chipuri își fac loc, 
Tresar și inima-mi se strânge, 
Privesc din nou şi te zăresc, 
Eşti tu... Reconstruit din umbre. 


Zâmbind cu ochii luminaţi, 

Mă uit frumos spre tine, 
Făcându-mi semn să nu mă mișc, 
Îmi spui că eşti cu mine. 


Se pare vântul s-a oprit, 

Îmi ești trimis de lună, 

Din umbre încă îmi zâmbeşti 
Spunându-mi: „Noapte bună!” 


Ecoul dragostei 


Precum castelul din nisip 

Iubirea-i dărâmat. 
Plecând tăcut în urma ta, 
Tristeţe ai lăsat. 


ŞI întrebări şi tânguieli 

Şi vise spulberate, 

Eram pe punctul de a striga... 
Doamne, fă-mi Tu dreptate! 


Dar ce dreptate căutam, 
Nicicând n-ai intuit, 

Când tu plecai, eu sufeream, 
Ce mult te-am mai iubit. 


Mă ţineai aproape, strâns, 
Şi-mi căutai privirea... 

Eu te priveam mărturisind, 
Îmi declaram iubirea. 


Dar ochii tăi nu-nţelegeau, 
Ce-i transmiteau ai mei. 

Şi ca în mare te-avântai, 
Atunci tu sigur nu vedeai 

Ce lacrimi triste ascund în ei. 


Tu ai tăcut, eu am tăcut, 
Şi-am mers pe drumuri noi, 
Am regretat, ai regretat, 
Iubirea pură dintre noi. 


Ecoul dragostei de-atunci 

De ne spunea... Vorbiţi! 
Şi-acum în ochii ne-am fi privit, 
La fel de fericiţi. 


Reapărut din amintiri 


Tu n-ai făcut decât s-aprinzi 
O flacără de dor uitată, 
Reapărut din amintiri, 
Cu-aceeaşi inimă curată. 


Flacăra-mi atinge corpul, 
Sânii-mi sunt de dor aprinşi, 

Le simt căldura şi mă arde, 

Aş vrea s-o stingi, să mă cuprinzi. 


Trimite-mi ploaie de săruturi, 
ŞI în cascadă, mângâieri 
De-ai să vezi că tot mă arde, 
Să revii cu vechi plăceri. 


Mă arde faţa, îmi ard ochii, 
Îmi arde gura... S-a uscat. 
Cuprinsă-n flacăra iubirii, 
Eu te aştept... Tu n-ai uitat. 

. consacraţii 


Pușa Chiriţă 
Membru al L.S.R.-Argeş 
Mintea subconștientă? 


Te simţi obosit şi brusc devii sincer şi 

foarte creativ. Mintea înregistrează respingerea 
drept durere. Iluzia progresului te motivează, 
nu-i așa? Orice acțiune întreprinzi are nevoie de 
o motivație altruistă. Inconştientul tău este cel 
care ştie şi decide primul, ca atare ai grijă cu ce 
informaţii îl hrăneşti. Relaţiile interumane sunt 
mai benefice pentru a ta sănătate decât sportul. 
Ți s-a întâmplat vreodată să simţi că, pur 
şisimplu ziua de azi s-a împrăștiat în multiple 
bucăţi?! Cât de des simți că ai o zi 
minunată pe de-a-ntregul, aşa din senin? Este o 
regulă sau o excepţie? Află că nu e deloc aşa, 
din senin! Totul are o cauză! Cauza are un efect 
şi efectul devine cauză..... Cauza se numeşte 
vibrația emisă de gândurile, sentimentele și 
faptele tale. Cele mai frumoase lucruri din viața 
ta nu pot fi văzute sau atinse, ci doar simțite din 
inimă! 
Eşti ocupat să ai, nu să fii? Ai nevoie să fii, 
înainte să poți face şi să faci, înainte să poți 
avea. Oare gândesc sau doar am iluzia că 
gândesc? Cine îmi determină comportamentul? 
Mintea subconştientă? O celulă din tine, eşti tu 
în miniatură, cu inteligență proprie. Cu ajutorul 
creierului te activezi pentru a seta o nouă 
vibrație în corpul tău, vibraţie care îți cauzează 
acțiunea, ceea ce implică faptul că mintea este 
dependentă de modul de funcționare al 
creierului. Ai gânduri despre gândurile tale 
pentru că ești om.... Gândești faptul că gândeşti, 
conştienţa ta reflectă despre sine, ceea ce e de 
bine — creierul tău are această abilitate. Există 
credințele tale, acele tipare de gândire care îți 
determină comportamentele automate. Sunt 
acele idei fixate în subconştientul minţii tale 
care îți formează păreri despre orice. Dacă nu 
cunoşti, nu judeca. Când judeci pe cineva, 
ajungi să experimentezi același gen de faptă 
luată în colimatoriul tău. Decide orice, cu mare 
uşurinţă! (Va urma) 


CONSTANCE 

invitaţii ediției 


Radu-Nicolae Dobrescu 
— 


a 

+! 

A / 
AI 
MEANDRE 


— Spuneai că eşti de la Dunăre, îl abordă Linte 
într-o zi de la începutul lui aprilie. 

— Da, de la Brăila, răspunse Niki, privind în jur, 
la copăceii plantați din loc în loc, printre mesele 
grădinii de vară a restaurantului. «A venit primăvara, 
bine de tot !» 

Vorbele colegului Linte îl aduseră din nou la 
realitatea discuţiei. 

— Eu m-am născut în Bucureşti, dar familia mea 
este tot de la Dunăre. Bunicul din partea lui tata a 
fost primar la Vâlcov, când Basarabia a fost a 
noastră, între cele două războaie. Familia noastră a 
fost acolo de când se ştia, se ocupa cu pescuitul, cu 
negustoria... 

— Şi bunica, mama lui mama, avea doi fraţi care 
aveau ceva afaceri pe acolo. La Ismail, dacă nu mă 
înşel. 

— Ismail e departe de Vâlcov şi e oraş mare... Dar 
să revin. Cum îţi spuneam, bunicul era primar acolo, 
la Vâlcov. Noi, românii, nu eram prea mulţi, dar 
lipovenii — ştii cine-s ăştia, dacă eşti din Brăila — îl 
respectau pe bunicul şi nu au avut nimic împotrivă să 
le fie primar. Ei bine, tot ce-ţi voi povesti poate face 
subiectul unui roman, dar eu voi fi scurt... Hai, mai 
şi mănâncă, că ţi se răceşte friptura şi e păcat! De 
mâncare să nu-ţi baţi joc niciodată, că e dată de Cel 
de Sus... 

Niki nu 
îndemnul. 

— La sfârşitul primului război, bunicul era flăcău, 
avea vreo douăzeci şi doi de ani. Încă nu se însurase, 
dar era în vorbă cu bunica... Ei, dar nu asta-i 
povestea. Bunicul mai avea un frate. Era mult mai 
Mic, cu vreo şapte, opt ani mai mic. Ajuta pe la 
prăvălie, acolo pe cheiul Dunării, dar nu prea-l 
trăgea sufletul la treabă. Şi când au început 
tulburările, cu bolşevicii, ce-i vine acestui frate mai 
mic al lui bunicu”, Mişa ? Nici una, nici două, într-o 
bună zi pleacă cu unii îmbrăcaţi militar. 

Niki se oprise din nou din mâncat. Ridicase 
paharul deasupra mesei, dar — prins de povestirea 
colegului său — îl lăsă la loc. Linte observă mişcarea 
şi zâmbi. Continuă: 


răspunse, preocupat să-i asculte 

— O vreme, l-au aşteptat să se întoarcă, dar Mişa 
n-a mai dat niciun semn de viaţă. Toţi au crezut că a 
murit în vreo luptă, că el nu avea de unde să ştie cum 
să se descurce, că nu făcuse armata. Atâta doar că 
mai pusese mâna pe arma de vânătoare a lui tată-său, 
când mergeau după rațe şi gâşte pe baltă...Şi anii au 
trecut şi într-o zi vine un lipovean de-al nostru care 
plecase şi el cam odată cu Mişa. Intră în prăvălie, dă 
bineţe şi se aşează pe un scaun lângă tejghea. «Aşa-i 
că nu mă mai ştiţi?» Bunicii, care se ocupau de 
negustoria lor, au încuviinţat muţeşte. «Eu sunt de-ai 
lui Anastasie atamanul... Am plecat cu bolşevicii, 
odată cu Mişa al dumneavoastră... Aprig muj! 
Mişa ! A fost rănit de două ori, dar nu s-a dat înapoi 
de la nimic... Când am fugit eu de la ei, acu” vreo 
săptămână, l-au făcut starşii, adică majur. Este 
mereu, nedezlipit de co-misar. » După asta n-au mai 
avut nicio ştire despre Mişa. Nimic! 

“muj — bărbat (în limba rusă) 
(Va urma) 


pai 
SSI invitaţii ediţiei 


AlexandruBucescu 


a; 


Omul şef 


În toate graiurile pământului, unul din cele 
mai îndrăgite cuvinte este cel de „şef”. Lumea n-ar 
putea exista fără şefi. Oamenii ar bezmetici ca 
albinele fără matcă. Cum nu există cioban fără bâtă, 
soldat fără puşcă, foc fără fum, cămilă fără cocoaşe şi 
zestre fără nevastă, nu există oameni fără şefi. 

lisus a spus: „Căci acolo unde sunt doi sau 
trei adunaţi în numele Meu, sunt şi Eu în mijlocul 
lor”. Eu, însă, vă spun: dacă se vor aduna doi sau trei 
oameni, unul dintre ei va fi şef. 

Omul este inoculat cu „virusul şefului” din 
copilărie. El vede că în familie există un şef, numit 
cocoş, adică cel care cântă în casă şi ia toate 
hotărârile majore. Uneori găina uzurpă acest loc, ceea 
ce nu schimbă cu nimic contextul problemei. Copilul 
realizează că, având de partea lui pe şef, poate face 
orice pofteşte. Această lecţie n-o va uita toată viaţa 
şi o va aplica cu succes mai târziu. 

Orice şef este conştient de puterea lui. Aşa 
cum pentru cicloane, cutremure şi orice alte 
calamităţi există scări valorice şi şefii au o scară 
ierarhică. Oricât de jos s-ar afla pe aceasta, şeful ştie 

că el este centrul în jurul căruia gravitează subalternii 
săi. 

Dacă vrei să încurci circulaţia într-o 
intersecţie, plasează acolo un agent care să o dirijeze. 
De fluierul şi mişcarea mâinii lui ascultă toată 
suflarea. Poţi să fii academician, laureat Nobel, 
inventatorul maşinii timpului, omul invizibil etc., 
dacă ţii volanul în mână, el este Dumnezeul tău. Vă 
asigur că nici Napoleon în faţa invincibilei sale 
armate nu era mai mândru ca el. 

Când Dumnezeu l-a făcut pe om din pământ, 
pentru şef a ales un lut special. Vă mai aduceţi aminte 
că, în Tabelul lui Mendeleev, există grupa 
lantanidelor sau a pământurilor rare? Cred dă din 
aceste rarităţi a fost plămădit şeful. 

În orice caz, el nu este la fel ca muritorii 
de rând. Şeful nuoboseşte, pe şef nu-l doare burta, 
pe şef nu-l stropesc maşinile cândplouă, şeful nu 
transpiră şi câte altele. 

Şi câţi şefi avem, Doamne! Dar ne obişnuim 
cu ei cum ne obişnuim cu o mâncărime într-un loc 
unde nu te poţi scărpina. Dar ce te faci când ai şef o 
femeie. Dacă este tânără şi, pe o scară a frumuseţii 
de la 1 la 10, se situează în jur de 14, e un adevărat 
cataclism. Dacă eşti femeie, ai da-o prin maşina de 
tocat, dacă eşti bărbat, mai bine mureai când aveai 
capul cât nuca. 

Să nu credeţi că şeful este o invenţie a 
vremurilor noastre. Acum două mii de ani: „Între 
apostoli s-a iscat o ceartă ca să ştie care dintre ei avea 
să fie socotit cel mai mare” (Evanghelia lui Luca). 
Deci o duzină de oameni, ce practicau doctrina 
smereniei şi umilinței sub păstorirea lui lisus, se 
gândeau care dintre ei va fi şef. 

Una din cele şapte coline ale Romei, este 
Muntele Capitolin, pe care se află Capitoliul, o veche 
cetățuie ce adăpostea templul lui Jupiter, însemnul 
puterii. 

Stânca Tarpeiană este o parte a Muntelui 
Capitolin, de unde se aruncau osândiţii la moarte. Se 
spune că cei numiţi în funcţii înalte, din acele 
vremuri, erau atenționaţi că de la Capitoliu la Stânca 
Tarpeiană este un singur pas. Cu alte cuvinte, 
triumful este vecin cu căderea. Atenţionare pentru 
şefi! 

Se spune că şefii, ca de altfel toţi oamenii, 
sunt nemulţumiţi de averea lor, dar de inteligenţă nu 
s-a plâns niciunul. Că, vorba românului: dacă prostia 
ar durea, s-ar opri circulaţia de mulţimea oamenilor 
tăvălindu-se pe jos de durere. Vai de agenţii de 
circulaţie la o asemenea degringoladă! Evident, de cei 
care nu s-ar tăvăli şi ei. 

În încheiere vă spun o învățătură a unui 
anonim (evident subaltern): „Să nu-ţi doreşti moartea 
şefului, să-l faci să şi-o dorească singur”. 

